open-index/open-wikipedia-markdown huggingface dataset:
劉洪

**劉洪**，字**元卓**，泰山蒙陰人。魯王之宗室也。延熹中以校尉應太史徵拜郎中，遷常山長史。後為上計掾，拜郎中檢東觀署。作《律術記》。遷謁者穀城門候會稽東部都尉，徵還未至，領山陽太守卒官。先是太初術推月食多失，四分因太初法，以河平癸巳為元。施行五年，永元元年，以七月後閏食，術以八月。其十二年正月十二日，蒙公乘宗紺上書言，今月十六日月當食，而術以二月。至期如紺言，太史令巡上紺，有益官用。除待詔。甲辰，詔書以紺法署施行五十六歲。至本初元年，天以十二月食，術以後年正月。于是始差，到熹平三年，二十九年之中，先術食者十六事。洪上作七曜術，甲辰詔屬太史部郎中劉固、舍人馮恂等課效，復作八元術。固等作月食術，并已相參。固術與七曜術同。月食所失，皆以歲在己未當食四月，恂術以三月，官術以五月。太史上課到時施行中者，丁已詔書報可。其四年，紺孫誠上書言，受紺法，術當復改。今年十二月當食，而官術以後年正月。到期如言，拜誠為舍人。丙申詔書聽行誠法。光和二年歲在己未，三月五月皆陰。太史令修部舍人張恂等，推計行度，以為三月近，四月遠，誠以四月。奏廢誠術，施用恂術。其三年，誠兄整前後上書言，去年三月不食，當以四月。史官廢誠正術，用恂不正術。整所上正屬太史，太史主者終不自言三月近，四月遠。食當以見為正，無遠近。詔書下太常，其詳案注記平議術之要效驗虛實，太常就耽上選侍中韓說、博士蔡較、右郎中陳調，與洪于太常府覆校注記平議。難問恂、誠各對，恂術以五千六百四十日有九百六十一食為法。而除成分空加縣法，推建武以來俱得三百二十七食，其十五食錯。案其官素注天見食九十八，與雨術相應，其錯辟二千一百。誠術以百三十五月二十三食為法，乘除成月。從建康以上減四十一，建康以來減三十五，以其俱不食。恂術改易舊法，誠術中復減損，論其長短，無以相踰。各引書緯自證，文無義要，取追天而已。 夫日月之術，日循黃道，月從九道。以赤道儀曰，冬至去極俱一百一十五度，其入宿也，赤道在斗二十一，而黃道在斗十九。兩儀相參，日月之行，曲直有差，以生進退。故月行井牛十四度以上，其在角婁十二度以上，皆不應率不行。以是言之，則術不差不改，不驗不用。天道精微，度數難定。術法多端，術紀不一。未驗無以知其是，未差無以知其失。失然後改之，是然後用之。此謂允執其中。今誠術未有差錯之謬，恂術未有獨中之異，以無驗改未失，是以檢將來為是者也。誠術百三十五月，月二十三食。其文在書籍，學者所修。施行日久，官守其業。經緯日月，厚而未愆。信于天文，述而不作。恂久在候部，詳心善意，能揆儀度，定立術數，推前校往，亦與見食相應。然協曆正紀，欽若昊天，宜率舊章。如甲辰丙申詔書以見食為比。今宜施用誠術，棄放恂術。史官課之，後有效驗，乃行其法，以審術數。以順改易，耽以說等議奏聞，詔書可。恂、整、誠各復上書，恂言不當施誠術，整言不當復棄恂術。為洪議所侵，事下永安臺覆實，皆不如恂、誠等言。劾奏謾欺。詔書報恂、誠各以二月奉贖罪，整適作左校，二月遂用洪等施行誠術。光和二年萬年公乘王漢上月食注，自章和元年到今年凡九十三年，合百九十六食。與官術河平元年月錯以己巳為元。事下太史令修上言，漢所作注，不與見食相應者二事，以同為異者二十九事。尚書召洪曰，前郎中馮光、司徒掾陳晃，各訟術。故議郎蔡邕共補續其志。今洪其詣修與漢相參推元，謂分考校月食。審己巳元密近，有師法。洪便從漢受不能對。洪上言推元漢己已元，則《考靈曜》旃蒙之歲乙卯元也。與光晃甲寅元相經緯，于以追天作術，校三光之步，今為疏闊。孔子緯一事見二端者，明術興廢，隨天為節。甲寅術于孔子時效，己已顓頊秦所施用。漢興草創，因而不易。至元封中迂闊不審，更用太初，應期三百改憲之節。甲寅己巳，讖雖有文，略其年數。是以學人各傳所聞，至于課校罔得厥正。夫甲寅元天正正月甲子朔旦冬至，七曜之起始于牛初。乙卯之元，人正己巳朔旦立春，三光聚天廟五度。課雨元端閏餘差，自五十分二之三朔三百四中節之，餘二十九，以效信難聚。漢不解說，但言先人有書而已。以漢成注，參官施行術，不同二十九事，不中見食二事。案漢習書，見己巳元謂朝不聞不知聖人獨有興廢之義。史官有附天密術，甲寅己巳前以施行效，後格而已不用。河平疏闊，史官已廢之。而漢以去事分，殆非其意。雖有師法與無同，課又不近密。其說蔀數，術家所共知。無所采取，遣漢歸鄉里。洪考史官自古迄今術注，原其進退之行，察其出入之驗，規其往來，度其終始，始悟四分于天疏闊，皆斗分太多故也。更以五百八十九為紀法，百四十五為斗分。上元己丑以來，至建安十一年丙戌歲，積七千三百七十八年。冬至日日在斗二十二度。以術追日月五星之行，推而上則合于古，引而下則應于今，名為乾象術。又創制月遲速，兼考月行陰陽交錯于黃道表裏，日行于赤道宿度，復進有退，方于前世轉為精密矣。 

論曰：月行十三度十九之七，此平行率也。而驗諸天象，或行十三度不足，或十四度有餘，是知月行有遲疾矣。此遲疾一周，自度端至度端而又過三度有奇，乾象謂之過周分，即今西人所謂月最高行也。日有日道，月有月道。月道之出入乎日道，自離交而前而後各有相距之數，其最大為五度有奇，乾象謂之兼數，即今西人所謂黃白距緯也。洪創始遲疾陰陽二術，後來術家莫不遵用，其為功步算大矣。 蔡伯喈稱洪密于用算，鄭康成論乾象，以為窮幽極微，非虛譽也。

## 據
*《續漢·律曆志》及注引《袁山松書》、《晉書·律曆志》
*阮元《疇人傳》
徐岳

**徐岳**，字**公河**，東萊人也。著《數術記遺》一卷。言：『余以天門金虎，呼吸精泉，羽檄星馳，郊多走馬。遂負帙遊山，蹠志道，備歷邱嶽，林壑必過，乃于太山見劉會稽，博識多聞，于術數。余因受業，頗染所由。余時問曰：「數有窮乎？」會稽曰：「吾曾遊天目山中，見有隱者。世莫知其名，號曰『天目先生』。余亦以此意問之。先生曰：「世人言三不能比兩，乃云捐悶與四維。數不識三，妄談知十。猶川人事迷其指歸，乃恨司方之手爽，未識剎那之賒促，安知麻姑之桑田？不辨積微之為量，詎曉百億于大千？黃帝為法，數有十等，及其用也，乃有三焉。十等者，億、兆、京、垓、秭、壤、溝、澗、正、 載。三等者謂上、中、下也。其下數者十，十變之，若言十萬曰億，十億曰兆，十兆曰京也。中數者萬，萬變之，若言萬萬曰億，萬萬億曰兆，萬萬兆曰京也。上數者數窮則變，若言萬萬曰億，億億曰兆，兆兆曰京也。從億至載，終于大衍。下數短淺，計事則不盡。上數宏廓，世不可用。故其傳業惟以中數耳。」 余時問曰：「先生之言數者，數窮則變。既云終于大衍，大衍有限，此何得窮？」先生笑曰：「蓋未之思耳。數之為用，言重則變。以小兼大，又加循環，循環之理，豈有窮乎？」余又問曰：「為算之體，皆以積為名為復，更有他法乎？」先生曰：「隸首注術，乃有多種，及余遺忘，記憶數事而已。其一積算，其一太一。太一之行，去來九道。其一兩儀，天氣下通，地稟四時。其一三才，天地和同，隨物變通。其一五行，以生兼生，生變無窮。其一八卦，針刺八方，位闕從天。其一九宮，五行參數，猶如循環。其一運籌，小往大來，運于指掌。其一了知，首唯秉五，腹背兩兼。其一成數，春夏生養，秋收冬成。其一把頭，以身當五，目視四方。其一龜算，春夏秋成，遇冬則停。其一珠算，控帶四時，經緯三才。其一計算， 既捨數術，宜從心計。此等諸法，隨須更位。唯有九宮，守一不移。位依行色，并應無窮。余慕其術，慮恐遺忘，故與好事後生記之云耳。」』

## 據
*《晉書·律曆志》、《數術記遺》
*阮元《疇人傳》
郭攸之

**郭攸之**字**演長**，**南陽人**也。以器業知名於時，同董允、費禕為劉備拔之。建興元年，任中郎，廖立評郭攸之曰：「從人者耳，不足與經大事，而作侍中。」次年任黃門侍郎，遷主薄，時諸葛亮北伐，上《出師表》疏致後主禪，攸之同禕、允為亮所薦，並任禕、允重職，然攸之性素和順，備員而已。

## 據
*《三國志》
令狐德棻

**令狐德棻**，隋開皇三年生，宜州華原人，唐史家。

## 生平
祖令狐整為北周大將軍，父令狐熙位至吏部中大夫、儀同大將軍。令狐德棻為熙少子。

唐高祖時，德棻任大丞相府記室，後遷起居舍人、禮部侍郎、國子監祭酒、太常卿、弘文館、崇文館學士等職，封**彭陽縣公**。唐初奏請重修梁、陳、北齊、北周及隋正史，納。龍朔二年，德棻年八十，加金紫光祿大夫。乾封元年卒於家，年八十四，謚**憲**。又嘗主編《周書》。

## 貢獻
德棻有二事震千古：
*其一，奏請購募天下之書—至唐太宗即位，已「於弘文殿聚四部群書二十餘萬卷」（《唐會要·弘文館》）。
*其二，修史——「創修撰之源，自德棻始也」（趙翼《廿二史札記》）。

二十四史中德棻貢獻者有《梁書》《陳書》《北齊書》《周書》《隋書》《晉書》《南史》《北史》八部，為人嘆止。

## 令狐德棻碑
令狐德棻碑位于陝西耀州，《全唐文》有錄文。碑文為唐相于志寧撰文，志寧之子立政書，文約二千七百餘字，存者不及八百。

## 攷
*《舊唐書·令狐德棻傳》
*《新唐書·令狐德棻傳》
虞恭

**虞恭**，太史令也。漢安二年，尚書侍郎邊韶上言：『世微于數虧，道盛于得常。數虧則物衰，得常則國昌。孝武皇帝攄發聖思，因元封七年十一月甲子朔旦冬至，乃詔太史令司馬遷、治術鄧平等更建太初，改元易朔。行夏之正，《乾鑿度》八十分之四十三為日法。設清臺之候，驗六異。課效觕密，太初為最。其後劉歆研幾極深，驗之《春秋》，參以《易》道。以《河圖帝覽嬉》、《雒書甄曜度》推廣九道，百七十一歲進退六十三分，百四十四歲一超次，與天相應，少有闕謬。從太初至永平十一年，百七十歲， 進退餘分六十三。治術者不知處之，推得十二度弦望不效，挾廢術者得竄其說。至永和二年，小終之數寖過，餘分稍增，月不用晦朔而先見。孝章皇帝以《保乾圖》「三百年斗術改憲」就用四分，以太白復一 樞甲子為癸亥，引天從算，耦之目前，更以庚申為元。既無明文，託之于獲麟之歲。又不與《感精符》單閼之歲同，史官相代，因成習疑，少能鉤深致遠。案弦望足以知之。』詔書下三公百官雜議。恭與治術宗訢等議：『建術之本，必先立元。元正然後定日法，法定然後度周天以定分至。三者有成，則術可成也。四分術仲紀之元，起于孝文皇帝後元三年，歲在庚辰。上四十五歲，歲在乙未，則漢興元年也。又上二百七十五歲，歲在庚申，則孔子獲麟。二百七十七萬歲，尋之上行，復得庚申。歲歲相承，從下尋上，其執不誤。此四分術元明文圖讖所著也。太初元年歲在丁丑，上極其元，當在庚戌，而云丙子，言百四十四歲超一辰，凡九百九十三超，歲有空行八十二周有奇，乃得丙子。案歲所超于天元十一月甲子朔旦冬至，日月俱超。日行一度，積三百六十五度四分度一而周天一匝，名曰歲。歲從一辰，日不得空周天，則歲無由超辰。案百七十歲二蔀一章，小餘六十三，自然之數也。夫數出于秒曶，以成毫釐。毫釐積累，以成分寸。兩儀既定，日月始離。初行生分，積分成度。日行一度，一歲而周。故為術者各生度法，或以九百四十，或以八十一。法有細觕，以生兩科，其歸一也。日法者，日之所行分也，日垂令明，行有常節。日法所該，通遠無已。損益毫釐，差以千里。自此言之，數無緣得，有虧棄之意也。今欲飾平之失，斷法垂分，恐傷大道。以步日月行度，終數不同，四章更不得朔餘一。雖言九道去課進退，恐不足以補其闕。且課術之法，晦朔變弦以月食，天驗昭著莫大焉。今以去六十三分之法為術，驗章和元年以來，日變二十事，月食二十八事，與四分術更失。定課相除，四分尚得多，而又使近。孝章皇帝歷度審正圖儀晷漏，與天相應，不可復尚。《文曜鉤》曰：「高辛受命，重黎說文，唐堯即位，羲和立禪，夏后制德，昆吾列神，成周改號，萇宏分官。」《運斗樞》曰：「常占有經，世史所明。」《洪範五紀論》曰：「民間亦有黃帝諸術，不如史官記之明也。」自古及今，聖帝明王，莫不敢言于羲和常占之官。定精微于晷儀，正眾疑秘藏中書，改行四分之原。及光武皇帝數下詔書，草創其端，孝明皇帝課校其實，孝章皇帝宣行其法。君更三聖，年歷數十，信而徵之，舉而行之。其元則上統開闢，其數則復古四分，宜如甲寅詔書故事。』奏可。 

## 據
* 《續漢書·律曆志》
* 阮元《疇人傳》
楊岑

**楊岑**，待詔也。自太初元年，始用三統曆，施行百有餘年，曆稱後天。建武八年，中太僕朱浮、太中大夫許淑等，數上書言曆不正，宜當改更。時分度覺差尚微。上以天下初定，未遑考正。至永平五年官曆署。七月十六日食，岑見時月食多先曆即縮，用算上為日，上言月當十五日食，官曆不中。詔書令岑普與官課，起七月，盡十一月，弦望凡五，官曆皆失，岑皆中。庚寅詔令岑署弦望月食官，復令待詔張盛、景防、鮑鄴等，以四分法與岑課，歲餘盛等所中多岑六事。十二年十一月丙子，詔書令盛、防代岑署，月食加時。四分之術，始頗施行。

## 據
*《疇人傳》
司馬榦

晉平原王**榦**字**子良**，宣帝懿嫡三子，又六子也。

少以公子魏時封安陽亭侯，後高貴鄉公髦欲攻兄文王昭，大將軍掾孫佑等守閶門。榦聞難欲入，妻兄滿偉子長武謂榦曰：「此門近，公且來，無有入者，可從東掖門。」榦遂從之。兄昭問榦入何遲，榦言其故。參軍王羨亦不得入，恨之。既而羨因王左右啟王，滿掾斷門不內人，宜推劾。

後稍遷撫軍中郎將，進爵平陽鄉侯。五等建，改封定陶伯。武帝炎踐阼，封平原王，邑萬一千三百戶，給鼓吹、駙馬二匹，加侍中之服。咸甯初，遣諸王之國，榦有篤疾，性理不恆，而頗清虛靜退，簡於情欲，故特詔留之。太康末，拜光祿大夫，加侍中，特假金章紫綬，班次三司。惠帝即位，進左光祿大夫，侍中如故，劍履上殿，入朝不趨。

榦雖王大國，不事其務，有所調補，必以才能。雖有爵祿，若不在己，秩奉布帛，皆露積腐爛。陰雨則出犢車而內露車，或問其故，對曰：「露者宜內也。」朝士造之，雖通姓名，必令立車馬於門外，或終夕不見。時有得覲，與人物酬接，亦恂恂恭遜，初無闕失。前後愛妾死，既斂，輒不釘棺，置後空室中，數日一發視，或行淫穢，須其尸壞乃葬之。

趙王倫輔政，以榦為衛將軍。惠帝衷反正，復為侍中，加太保。齊王冏之平趙王倫也，宗室朝士皆以牛酒勞冏，榦獨懷百錢，見冏乂之，曰：「趙王逆亂，汝能義舉，是汝之功，今以百錢賀汝。雖然，大勢難居，不可不慎。」冏既輔政，榦詣之，冏出迎拜。榦入，踞其床，不命冏坐，語之曰：「汝勿效白女兒。」其意指倫也。及冏誅，榦哭之慟，謂左右曰：「宗室日衰，唯此兒最可，而復害之，從今殆矣！」

東海王越興義，至洛陽，往視榦，榦閉門不通。越駐車良久，榦乃使人謝遣，而自於門間窺之。當時莫能測其意，或謂之有疾，或以為晦跡焉。永嘉五年正月庚辰薨，時年八十。會劉聰寇洛，不遑贈諡。

## 家屬
*晉宣帝懿，父
*張春華，母
*師，長兄
*昭，次兄
*南陽公主，妹，嫁荀霬
*妻，滿寵女，偉妹也。
*廣，世子，早卒
*永，次子，乙太熙中封安德縣公，散騎常侍，皆為善士。遇劉聰難，合門堙滅。

## 評
《晉書》評曰：「平原性理不恆，世莫之測。及其處亂離之際，屬交爭之秋，而能遠害全身，享茲介福，其愚不可及已！」

## 據
*《晉書》
*《三國志》
商高

**商高**，賢大夫也。周公問于商高曰：『竊聞乎大夫善數也。請問古者包犧立周天曆度，夫天不
可階而升，地不可得尺寸而度，請間數安從出？』商高曰：『數之法出于方圓，圓出于方，方出于
矩，矩出于九九八十一。故折矩以為句廣三，股修四，徑隅五。既方之外，半其一矩，環而共盤，
得成三四五，兩矩共長二十有五，是謂積矩。故禹之所以治天下者，此數之所生也。』周公曰：
『大哉言數！請問用矩之道。』商高曰：『平矩以正繩，偃矩以望高，覆矩以測深， 矩以知遠。
環矩以為圖，合矩以為方。方屬地，圓屬天，天圓地方。方數為典，以方出圓，笠以寫天。天青
黑，地黃赤，天數之為笠也。青黑為表，丹黃為裏，以象天地之位。是故知地者智，知天者聖。智
出于句，句出于矩，夫矩之于數，其裁制萬物惟所為耳。』周公曰：『善哉。』

論曰：方圓者，天地之德。方出于圓，圓出于矩，半其一矩，是謂句股。庖犧立周天度，數從
此出。禹治天下，數之所生。蓋極句股之用，天地莫能外矣。言天者三家，以蓋天為最古。笠以寫
天，所謂蓋天是也。劉智謂顓頊造渾天，黃帝為蓋天，蓋先于渾，是其證已。武進臧玉林琳謂此篇
文句簡質，義奧精深，當是先秦古書，非後人所能托譔，可謂先得我心矣。

## 據
*《周髀算經》
韓翊

**韓翊**，太史丞也。黃初中，以乾象減斗分太過，後當先天造黃初術，上元壬午至黃初元年庚
子，積三萬一千五百七十八算外，章歲十九，章閏七，紀法四千八百八十三，斗分一千二百五，日
法一萬二千七十九，月法三十五萬六千七百。其後尚書令陳群奏以為曆數難明，前代通儒，多共
紛。黃初之元，以四分曆久遠闊。大魏受命，宜正曆明時。韓翊首建黃初，猶恐不審。故以乾象
互相參校，歷三年更相是非。合本即末，長短而疑尺丈，竟無時而決。按三公議皆綜盡典禮，殊塗
同歸。欲使效之璿璣，各盡其法。一年之間，得失足定，合于事宜。奏可。太史令許芝云：劉洪月
行術用以來，且四十餘年，以復覺失一辰有奇。孫欽議史遷造太初，其後劉歆以為疏，復為三統。
章和中改為四分，以儀天度。考合符應，時有差跌。日蝕覺過半日。至平中劉洪改為乾象，推天七
曜之符，與天地合其序。董巴議云：聖人太陽于晷景，效太陰于弦望，明五星于見伏，正是非于晦
朔。弦望伏見者，曆數之綱紀，檢驗之明者也。徐岳議：剽洪以曆後天，精思二十餘載，參校漢家
太初、三統、四分曆術，課弦望于兩儀郭間。而月行九歲一終，謂之九道。九章百七十一歲，九道
小終，九九八十一章，五百六十七分而九終。進退牛前四度五分，學者務追合四分，但減一道六十
三分，分不下通，是以闊，皆由斗分多故也。課弦望當以昏明度月所在，則知加時先後之意，不宜
用兩儀郭間。洪加太初元十二紀減十斗下分，元起己丑，又為月行遲疾交會。及黃道去極度，五星
術，理實粹密，信可長行。今韓翊所造皆用洪法，小益斗下分，所錯無幾。翊所增減，致亦留思。
然十術新立，猶未就悉。至于日蝕有不盡效，效曆之要，要在日蝕。熹平之際，時洪為郎，欲改四
分，先上驗日蝕。日蝕在 晏，加時在辰，蝕從下上三分侵二事御之。後如洪言，海識真，莫不聞
見。劉歆已來，未有洪比。夫以黃初二年六月二十七日戊辰加時未日蝕，乾象術加時申半，于消息
就加未，黃初以為加辛。乾象後天一辰半為近，黃初二辰半為遠，消息與天近。三年正月景寅朔加
時申北日蝕，黃初加酉弱，乾象加午少，消息加未，黃初後天半辰近，乾象先天二辰少弱，于消息
先天一辰為遠天。三年十一月二十九日庚寅，加時 西南維日蝕，乾象加未初，消息加申，黃初加
未，乾象先天一辰遠，黃初先天半辰近，消息、乾象近中 天。二年七月十五日癸未，日加壬月景
蝕。乾象月加申，消息加未，黃初月加子入。甲申日乾象後天二辰，消息後一辰為近，黃初後天六
辰遠。三年十月十五日乙巳，日加丑月加未蝕。乾象月加巳半，于消息加午。黃初以景午月加酉，
乾象先天二辰近，黃初後天二辰為遠。于消息、于乾象先一辰，凡課日月蝕五事，乾象四遠，黃初
一近。翊于課難徐岳乾象、消息，但可減不可加，加之無可說，不可用。岳云：本術自有消息，受
師法以消息為奇辭不能改，故列之正法消息，翊術自。木以三年五月二十四日丁亥晨見，黃初五月
十七日庚辰見，先七日；乾象五月十五日戊寅見，先九日。土以二年十一月二十五日壬辰見，乾象
十一 月二十八日丁亥見，先五日；黃初十一月十八日甲申見，先八日。土以三年十月十一日壬申伏
見，乾象同壬 申伏，黃初已下十月十八日戊辰伏，先四日。土以三年十一月二十二日壬子見，乾象
十一月十五日乙巳見，先七日；黃初十一月十二日壬寅見，先十日。金以三年閏六月十五日丁丑晨
伏，乾象六月二十五日戊午伏，先十九日；黃初六月二十二日己卯伏，先二十三日。金以三年九月
十一日壬寅見，乾象以八月十八日庚辰見，先二十三日；黃初八月十五日丁丑見，先二十五日。水
以二年十一月十七日癸未晨見，乾象十一月十三日己卯見，先四日；黃初十一月十二日戊寅見，先
五日。水以二年十二月十三日己酉晨伏，乾象十二月十五日辛亥伏，後三日；黃初十二月十四日庚
戌伏，後二日。水以三年五月十八日辛巳夕見，乾象亦以五月十八日見，黃初五月十七日庚辰見，
先一日。水以三年六月十三日景午伏，乾象六月二十日癸丑伏，後七日；黃初六月十九日壬子伏，
後六日。水以三年閏六月二十五日丁亥晨見，乾象以閏月九日辛未見，先十六日；黃初閏月八日庚
午見，先十七日。水以三年七月七日己亥伏，乾象七月十一日癸卯伏，後四日；黃初以七月十日壬
申伏，後三日。水以三年十一月日于晷度十四日甲辰伏，乾象以十一月九日己亥伏，先五日；黃初
十月八日戊戌伏，先六日。水以三年十二月二十八日戊子夕見，二曆同以十二月壬申見，俱先十六
日。凡四星見伏十五。乾象七近二中，黃初五近一中。郎中李恩議：『以太史天度與相覆校，二年
七月、三年十一月望，與天度日皆差異。月蝕加時，乃後天六時半，非從三度之謂，定為後天過半
日也。』董巴議曰：『昔伏羲始造八卦，作三畫，以象二十四氣。黃帝因之，初作調曆。歷代十
一，更年五千，凡有七曆。顓頊以今之孟春正月為元，其時正月朔旦立春，五星會于曆天營室也。
冰凍始泮，蟄蟲始發，雞始三號。天曰作時，地曰作昌，人曰作樂。鳥獸萬物，莫不應和。故顓頊
聖人為曆宗也。湯作殷曆，弗復以正月朔旦立春為節也，更以十一月朔旦冬至為元首。下至周、魯
及漢，皆從其節，據正四時。夏為得天，以承堯舜從顓頊故也。《禮記》大戴曰：「虞夏之曆，建
正于孟春。」此之謂也。楊偉請六十日中疏密可知。不待十年，若不從法，是校方員棄規矩。考輕
重背權衡，課長短廢尺寸，論是非違分理。若不先定校曆之本法，而懸聽棄法之末，則孟軻所謂方
寸之木，可使高于岑樓者也。今韓翊據劉洪術者，知貴其術，珍其法，而棄其論，背其術，廢其
言，違其事，是非必使洪奇妙之式不傳來世。若知而違之，于挾故而背師也。若不知據之，是為挾
不知而罔知也。』校議未定，會帝崩而寢。

## 據
*《晉書·律曆志》
*《宋書·律曆志》
*《開元占經》
*《疇人傳》
高堂隆

**高堂隆**，字**升平**。泰山平陽人也。

少為諸生。泰山太守薛悌命為督郵。郡督軍與悌爭論，名悌而呵之。隆按劍叱督軍曰：“昔魯定見侮，仲尼歷階；趙彈秦箏，相如進缶。臨臣名君，義之所討也。”督軍失色，悌驚起止之。後去吏，避地濟南。

建安十八年，為曹操召為丞相軍議掾，後為歷城侯徽文學，轉為相。黃初中為堂陽長。以選為平原王傅。王即尊位，是為明帝叡。以隆為給事中博士駙馬都尉，遷陳留太守。徵為散騎常侍，賜爵關侯。先是太史上漢曆不及天時，因更推步弦望朔晦為太和術。帝以隆學問優深，于天文又精，乃詔使隆與尚書郎楊偉、太史待詔駱祿，參共相校。偉、祿是太史，隆故據舊術，更相劾秦。紛紜數歲，偉稱祿得日蝕而月晦不盡，隆不得日蝕而月晦盡。詔從太史。隆所雖不得，而遠近猶知其精微也。

隆同驍騎將軍秦朗爭論於朝，言及指南車，二子謂古無指南車，記言之虛也。而指南車為馬鈞成，於是心服。

青龍間，明帝大治殿舍，西取長安大鍾，隆以「勞役費損，以傷德政。」阻之。陵霄闕始構，有鵲巢其上，帝以問隆， 隆對曰：「《詩》曰：『惟鵲有巢，惟鳩居之。』今興宮室，起陵霄闕，而鵲巢之，此宮未成身不得居之象也。」，又諫「休罷百役，儉以足用，增崇德政」，為帝動容。後官至侍中、光祿勛。

景初元年故。隆疾篤上書，稱“黃初之際”，諫帝“宜防鷹揚之臣于蕭牆之內”，以防司馬懿。有文集十卷。

## 評贊
陳壽《三國志》評曰：「高堂隆學業脩明，志在匡君，因變陳戒，發於懇誠，忠矣哉！及至必改正朔，俾魏祖虞，所謂意過其通者歟！」

盧毓評曰：「臣聞君明則臣直，古之聖王恐不聞其過，故有敢諫之鼓。近臣盡規，此乃臣等所以不及隆。隆諸生，名為狂直，陛下宜容之。」

習鑿齒評曰：「高堂隆可謂忠臣矣。君侈每思諫其惡，將死不忘憂社稷，正辭動於昏主，明戒驗於身後，謇諤足以勵物，德音沒而彌彰，可不謂忠且智乎！詩云：『聽用我謀，庶無大悔。』」又評：「『曾是莫聽，大命以傾。』其高堂隆之謂也。」

## 據
*《三國志》本傳及注
*《疇人傳》



分類:曹魏列傳
楊偉

**楊偉**，尚書郎也。 

景初元年改定曆數，以建丑之月為正，改其年三月為孟夏四月。其孟仲季月，雖
與正歲不同，至于郊祀迎氣、祭祠烝嘗、巡狩蒐田、分至閉、班宣時令，皆以建寅為正。三年正月
帝崩，復用夏正。偉表曰：『臣攬載籍，斷考曆數，時以紀農，月以紀事，其所由來遐而尚矣。乃
自少昊則元鳥司分，顓頊、帝嚳則重黎司天，唐帝、虞舜則和官掌日。三代因之，則世有日官。日
官司曆，則頒之諸侯。諸侯受之，則頒于境。夏后之代，羲和湎淫，廢時亂日，則書載允徵。由此
觀之，審農時而重人事者，歷代然也。逮至周室既衰，戰國騖。告朔之羊，廢而不紹。登臺之禮，
滅而不遵。閏分乖次而不識，孟陬失紀而莫悟，大火猶西流而怪蟄蟲之不藏也。是時也，天子不協
時，司曆不書日，諸侯不受職，日御不分朔，人事不恤，廢棄農時。仲尼之撥亂，于《春秋》託褒
。糺正司曆，失閏則譏而書之，登臺頒朔則謂之有禮。自此以降，暨于秦漢，乃復以孟冬為歲首，
閏為後九月。中節乖錯，時月紕，加時後天，蝕不在朔，累載相久而不革也。至武帝元封七年，始乃
寤其焉，于是改正朔，更曆數，使大才通人造太初術。校中朔所差，以正閏分。課中星得度，以考
疏密。以建寅之月為正朔，以黃鐘之月為曆初。其曆斗分太多，後遂疏闊。至元和二年，復用四分
術。施而行之，至于今日。考察日蝕，率常在晦，是則斗分太多，故先密後疏而不可用也。是以臣
前以制典餘日推考天路，稽之前典，驗之食朔，詳而精之,更建密曆，則不先不後。古今中天，以昔
在唐帝協日正時，允釐百工,咸熙庶績也。欲使當今國之典禮,凡百制度，皆韜合往古，郁然備足。乃
改正朔，更曆數，以大之月為歲首,以建子之月為曆初。臣以為昔在帝代，則法曰顓頊。曩自軒轅，
則曆曰黃帝。暨至漢之孝武，革正朔，更曆數，改元曰太初，因名太初術。今改元為景初，宜曰景
初術。臣之所建景初術，法數則約要，施用則近密，治之則省功，學之則易知,雖復使研桑心算，隸
首運籌，重黎司晷，羲和察景，以考天路，步驗日月，究極精微，盡術數之極者，皆未如臣如此之
妙也。是以累代曆數皆疏而不密。自黃帝以來，改革不已。壬辰元以來，至景初元年丁巳，歲積四
千四十六算。此元以天正建子黃鐘之月為曆初，元首之歲夜半甲子朔旦冬至，紀法千八百四十三，
周天六十七萬三千一百五十，日法四千五百五十九，通數十三萬四千六百三十，會通七十九萬一百
二十，通周十二萬五千六百二十一，元首交會差率四十一萬二千九百一十九，遲疾差率十萬三千九
百四十七。』 

論曰：乾象術推合朔用日法，推遲疾用周法，推陰陽用月周，各異其法而不相通。偉術通數，
會通通周，并以滿日法而一為日，用算省約，此李淳風總法之所祖。壬辰元首有交會遲疾差數，此
又楊忠輔諸差、郭守敬諸應之所自出。至其推交會月蝕，以去交度十五為法。論虧之多少，以先會
後交先交後會論虧起角之東西南北，皆密于前術，足以為後世法者也。

## 據
*《晉書·律曆志》
*《宋書·律曆志》
*《疇人傳》
劉智

**劉智**，字**子房**，平原高唐人也。歷中書黃門吏部郎，出為潁川太守，入為秘書監，領南陽王
師，加散騎常侍，遷侍中尚書太常。以斗曆改憲，推四分法三百年而減一日，推甲子為上元，至泰
始十年歲在甲午，九萬七千四百一十一歲。上元天正甲子朔夜半冬至，日月五星始于星紀斗二十
一，得元首之端，章歲十九，章閏七，紀日一百四萬九百五十三。交會通六百一十萬九千一百七十
四，紀歲二千八百五十，紀月三萬五千二百五十，餘一萬八千七百三，名為正曆。太康末卒，謚**曰
成**。 

論曰：《開元占經》，載正術之數如此。《晉志》稱智術以百五十為度法，三十七為斗分者。
以十九約紀歲二千八百五十，得百五十即度法。以十九約紀日一百四萬九百五十三，得五萬四千七
百八十七。以度法除之，得三百六十五，餘三十七即斗分也。一百五十年，有五萬四千七百八十七
日，倍之即 三百年，有十萬九千五百七十四日。于四分術，三百年當有十萬九千五百七十五日。故
曰三百年而減一日也。

## 據
*《晉書》本傳
*《律曆志》
*《開元占經》
*《疇人傳》
束皙

**束皙**，字**廣微**，陽平元城人也。張華召為掾。又為司空下邳王晃所辟，華為司空。復以為賊曹
屬，轉佐著作郎，遷轉博士著作如故。後遷尚書郎，辭疾罷歸，年四十卒。皙嘗論天體，以為傍方
與上方等。 傍視則天體存于側，故日出時視日大也。日無大小，而所存者有伸厭，厭而形小，伸而
體大，蓋其理也。又日始出時色白者，雖大不甚。始出時色赤者，其大則甚。此終以人目之惑無遠近
也。且夫置器廣庭，則函牛之鼎如釜，堂崇十仞，則八尺之人猶短。物有陵之，非形異也。夫物有
惑心，形有亂目，誠非斷疑定理之主。故仰遊雲以觀，日月常動而雲不移，乘船以涉水，水去而船
不徙矣。 

## 據
*《晉書》本傳
*《隋書·天文志》
*《疇人傳》
虞喜

**虞喜**，字**仲寧**，會稽餘姚人也。成帝咸康中，因宣夜之說，作《安天論》，以難渾蓋，以為天高窮于無窮，地深測于不測。天確乎在上，有常安之形。地魄焉在下，有居之體，常相覆冒。方則俱方，圓則俱圓，無方圓不同之義也。其光曜布列，各自運行，猶江海之有潮汐，萬品之有行藏也。古曆日有常度，天周為歲終，故久而益差。喜覺之，使天為天，歲為歲，乃立差以追其變，使
五十年退一度。年七十六卒。 

論曰：古無歲差之說，有之自喜始。其說以冬至度歲歲西移，與日月兩交逆行相似。明末西人易為恆星東行，而冬至不動。立法雖殊，而以為歲之有差則一也。
## 據
*《晉書·儒林傳》
*《天文志》
*《唐書·歷志》
*《疇人傳》
王朔之

**王朔之**，琅邪人也。穆帝時為著作郎。以劉智正曆上元歲在甲子善之。永和八年，造通曆，以
甲子為上元，積九萬七千年四千八百八十三為紀法，千三百五為斗分。因其上元為開闢之始，何承
天以為卓于立意者也。

論曰：朔之所用紀法、斗分，與黃初術同。蓋采韓翊、劉智兩家以為術也。

## 據
*《晉書·律歷志》
*《宋書·律曆志》
*《疇人傳》
張邱建

**張邱建**，清河人也。著《算經》三卷。序曰：『夫學算者不患乘除之為難，而患通分之為難。
是以序列諸分之本原，宣明約通之要法。上實有餘為分子，下法從而為分母。可約者約以命之，不
可約者因以名之。凡約法高者下之，耦者半之，奇者商之，副置其子及其母，以少減多，求等數而
用之。乃若其通分之法，先以其母乘其全，然後內子母不同者，母互乘，子母亦相乘為一。母諸子
共之，約之通分，而母汝入者出之則定。其夏侯陽之方倉，孫子之蕩杯，此等之術，皆未得其妙。
故更造新術，推盡其理，附之于此。余為後生好學有無由以至者，故舉其大概而為之法。不復煩
重，庶易曉云爾。』

論曰：詳觀邱建之書，蓋出入乎《九章》而得其精微者。序稱『不患乘除之為難，而患通分之
為難』，諒哉斯言。之分之術明，則《九章》之要一以貫之矣。惟雞翁母雛一問而有三答，斯則惟
憑心計，于率不通。謝察微乃依數而為之術，不亦傎乎。

## 據
*《張邱建算經》
*《疇人傳》
姚信

**姚信**，字**元直**，一字德祐，武康人也。為吳太常。嘗作《昕天論》一卷，云：『人為靈蟲，
形最似天。今人頤前多臨胸，而項不能覆背，近取諸身，故知天之體，南低入地，北則偏高。』又
曰：『嘗覽《漢書》云，冬至日在牽牛去極遠，夏至日在東井去極近，欲以推日之長短。信以太極
處二十八宿之中央，雖有遠近，不能相倍。今昕天之說，以為冬至極低，而天運近南。故日去人
遠，而斗去人近，北天氣至，故冰寒也。夏至極起，而天運近北，而斗去人遠，日去人近，南天氣
至，故蒸熱也。極之立時，日行地中淺，故 夜短，天去地高，故晝長也。極之低時，日行地中深故
夜長。天去地下淺，故晝短也。然則天行寒依于 渾，夏依于蓋也。 

論曰：昕天之說，以北極去人有遠近。冬至時極去人較二分為近，故冬至之日，道在二分之日
道南。夏至時，極去人較二分為遠，故夏至之日，道在二分之日道北。在北則行地中淺，斗與日俱
在人之北，有如蓋之覆于上，故曰夏依于蓋。在南則行地中深，斗在人之北，而日在人之南，有如
渾之包乎外，故曰冬依于渾。日之南北，因乎極之遠近。然則昕天之說，止有赤道而無道矣。

## 據
*《晉書·天文志》
*《宋書·天文志》
*《三國志注》
*《浙江通志》
*《疇人傳》
陳卓

**陳卓**（230年代－320年代），孫吳太史令也。始列甘氏、石氏、巫咸三家星官。著于圖錄，總有二百五十四官，一千二百
八十三星，并二十八宿及輔官附坐一百八十二星，總二百八十三官，一千五百六十五星。 

## 據
*《隋書·天文志》
*《疇人傳》
夏侯陽

**夏侯陽**，著《算經》三卷。序曰：『夫博通九經，為儒門之首。學該六蓺，為技術之宗。若非
材性通明，孰能與于此也？然算數起自伏羲，而黃帝定三數為十等，隸首因以著《九章》。逮乎有
虞，乃同律度量衡。孔子曰：謹權量，審法度。漢備五數，紀于一，協于十，長于百，大于千，衍
于萬。度長短者不失毫釐，量多少者不失抄撮，權輕重者不失黍桑。五曹孫子，述作滋多。甄鸞劉徽，為之詳釋。稽之往古，妙其能。儲校今時，少有聞見。余以總角，志好其文，略尋古今，備覽
差互。其如明數造術，詎曉端倪，尋考遺言，頗知梗概。且課租庸調，無術可憑，步數奇殘，苦難
銷盡。求變米穀，經旨未贍。正耗共升，何由剖析。三分五分，取一法理為明焉。況今令式與古數
不同，奚能則定。代相沿革，互議短長，經術尤深，難可意測。是以跋涉川陸，參會宗流，纂定研
精，刊緐就省，祛蕩疑惑，括諸古法，燭盡豪芒，謹錄異同，列之于左。』

論曰：《算經》載時務云，十乘加一等，百乘加二等，十除退一等，百除退二等，此即《大統通軌》所謂『十定一子、百定二子』者是也。其算術皆淺顯易知，切于日用。于官曹典故，其說尤
詳，洵足為考古之助矣。舊以夏侯陽為隋人，以張邱建有夏侯陽、方倉之語，斷為夏侯陽以後人。
以余考之，有不盡合者。夏侯陽稱甄鸞、劉徽為之詳釋，則鸞在夏侯陽之前，而張邱建《算經》有
甄鸞注，則張邱建當更在鸞之前。彼此互異，不可是正。蓋術數之書，多經後人竄易。要不可援據
單詞，定時代之先後也。今姑從《大觀算學》所定，以張邱建、夏侯陽附見晉代，以俟知者詳之。

## 據
*《夏侯陽算經》
*《疇人傳》
趙𢾺

**趙𢾺**，河西人也。善曆算。沮渠蒙遜元始時，修元始術。上元甲寅至元始元年壬子，積六萬
一千四百三十八算，上元法四十三萬二千，紀法七萬二千，蔀法七千二百。章歲六百，章月七千四
百二十一， 亦曰時法。章閏二百二十一，周天二百六十二萬九千七百五十九，亦曰通數。餘數三萬
七千七百五十九，斗分一千七百五十九，日法八萬九千五十二，亦曰蔀月。月周九萬六千二百五十
二，小周八千二十一，會數一百七十三，度餘二萬七千七百一十九，會虛六萬一千三百三十三，交
會差一百四十七，度餘三千三百一十一，遲疾差六百，餘四萬一千五百三十。周日二十七，日餘四
萬九千三百八十。周虛三萬九千六百七十二。 

論曰：祖沖之破章法，為推步家所稱。𢾺因劉洪紀法，增十一年以為章歲，而閏餘十九分之
一，其創立章率更在沖之前矣。魏世祖平涼得𢾺術，後以為密，以代景初，則其術之驗于當時可
知。于算 造，蓋姜岌之流亞也。

## 據
*《宋書·大且渠蒙遜傳》
*《魏書·律曆志》
*《開元占經》
*《疇人傳》
庾曼倩

**庾曼倩**，字**世華**，新野人也。父詵，字**彥寶**，機巧算事，為一時之絕。世祖在荊州，辟庾曼倩為主簿，遷中錄事，轉諮議參軍。著《七曜律秝》及注算經。 

## 據
*《梁書·本傳》
*《疇人傳》
崔靈恩

**崔靈恩**（？－？），清河武城人也。先在北仕為太常博士。天監十三年歸國，擢拜員外散騎侍郎，
累遷步兵校尉，兼國子博士。先是儒者論天，互執渾、蓋二義，論蓋不合于渾，論渾不合于
蓋，靈恩立義以渾蓋為一焉。出為長沙內史，還為國子博士，復出為明威將軍、桂州刺史。
卒官。

論曰：李振之《渾蓋通憲圖說》，發明渾蓋合一之理，其法巧而捷矣。觀靈恩之論，知
西人未人中土以前，古人固有先覺之者也。

## 據
*《梁書·本傳》
*《南史·儒林傳》
*《疇人傳》
虞𠠎

**虞𠠎**，太史令也。大同十年，𠠎用九尺表格江左之景，夏至一尺三寸二分，冬至一丈
三尺七分，立夏立秋二尺四寸五分，春分秋分五尺三寸九分。制詔更造新曆，以甲子為元，
至大同十年甲子，一百二萬五千七百算外，章歲六百一十九，日法一千五百三十六，紀法三
萬九千六百一十六，一百八十三年冬至差一度。月朔以遲疾定其小餘，有三大二小。未及施
行，而遭侯景亂，遂寢。 

論曰：《大同》術數殘闕，李尚之銳曰：「以率推之，當以四十八萬九千九百八十四為
紀月，一千四百四十六萬九千五百二十一為歲分，四萬五千三百五十九為月法也。」

## 據
*《隋書·律秝志、天文志》
*《開元占經》
*《疇人傳》
晁崇

**晁崇**，字**子業**，遼東裘平人也。家世史官。初為慕容垂太史郎，從太祖平中原，
拜太史令。詔崇造渾儀。遷中書侍郎令如故。後賜死。崇所造儀，以鐵為之，其規有
六。其外四規常定，一象地形，二象赤道，其餘象二極。其內二規，可以運轉，用合
八尺之管，以窺星度。後周武帝平齊得之，至隋唐尚存。

## 據
*《魏書·術藝傳》
*《北史·藝術傳》
*《隋書天·天文志》
*《疇人傳》
崔浩

**崔浩**，字**伯淵**，清河人也。弱冠為通直郎，轉著作郎，後擢為司徒。魏初仍
用《景初曆》，後得趙𢾺曆，以代《景初》。真君初年，浩上《五寅元曆》。表
曰：“太宗即位元年，敕臣解《急就章》、《孝經》、《論語》、《尚書》、《春秋》、《禮記》、《周易》，三年成訖。復詔臣學天文星秝，《易》式、九宮無不盡
看。至今三十九年，晝夜無廢。臣稟性弱劣，力不及健婦人，更無餘能，是以耑心思
書，忘寢與食，至乃夢共鬼爭義，遂得周公、孔子之要述，始知古人有虛有實，妄語
者多，真正者少。自秦始皇燒書之後，經典絕滅。漢高祖以來，世人妄造律秝者有十
餘家，皆不得天道之正，大誤四千，小誤甚多，不可言盡。臣愍其如此，今遭陛下太
平之世，除偽從真，宜改誤秝，以從天道。是以臣前奏造秝，今始成訖，謹以奏呈。
唯恩省察，以臣秝術宣示中書博士，然後施用。非但時人，天地鬼神知臣得正，可以
益國家萬世之名，過于三皇五帝矣。”十一年六月，浩誅，其法遂寢不行。

## 據
*《魏書》本傳
*《北史》本傳
*《疇人傳》
姜岌

**姜岌**，天水人也。姚興時當孝武太元九年歲在甲申，造三紀甲子元曆，其略曰：治曆之道，
必審日月之行，然後可以上考天時，下察地化。一失其本，則四時變移。故仲尼之作《春秋》，日
以繼月，月以繼時，時以繼年，年以首事。明天時者人事之本，是以王者重之。自羲皇以降，暨于
漢魏，各自制曆，以求厥中，考其疏密，惟交會薄蝕可以驗之。然書契所記，惟《春秋》著日蝕之
變。自隱公訖于哀公，凡二百四十二年之間，日蝕三十有六。考其晦朔，不知用何曆也。班固以為
《春秋》因魯曆，魯曆不正，故置閏失其序。魯以閏餘一之歲為蔀首，檢《春秋》置閏不與此蔀相
符也。《命曆序》曰：『孔子為治《春秋》之故，退修殷之故曆，使其數可傳于後。』如是《春
秋》宜用殷曆正之。今考其交會，不與殷曆相應。以殷曆考《春秋》月朔，多不及其日。又以檢經
率多一日，傳率少一日。但《公羊》經傳異朔，于理可從。而經有蝕朔之驗，傳為失之也。服虔解
傳用太極上元。太極上元，乃三統曆劉歆所造元也，何緣施于《春秋》？于《春秋》而用漢曆，于
義無乃遠乎！傳之遺失多矣，不惟斯事而已。襄公二十七年冬十有一月乙亥朔日有蝕之。傳曰：
『辰在申，司曆過，再失閏也。』考其去交分交會，應在此月，而不為再失閏也。案歆曆于春秋日
蝕一朔，其餘多在二日，因附《五行傳》。著朓與側匿之說云，春秋時諸侯多失其政，故月行恒
遲。歆不以曆失天而為之差說，日之蝕朔，此乃天驗也。而歆反以己曆非，此冤天而負時曆也。杜
預又以為周衰世亂，學者莫得其真。今之所傳七曆，皆未必是時王之術也。今誠以七家之曆，以考
古今交會，信無其驗也。皆由斗分疏之所致也。殷曆以四分一為斗分，三統以一千五百三十九分之
三百八十五為斗分，乾象以五百八十九分之一百四十五為斗分，今景初以一千八百四十三分之四百
五十五為斗分。疏密不同，法數各異。殷曆斗分粗，故不施于今。乾象斗分細，故不得通于古。景
初斗分雖在粗細之中，而日之所在乃差四度，日月虧已皆不及其次，假使日在東井而蝕，以月驗
之，乃在參六度。差違乃爾，安可以考天時人事乎？今治新曆，以二千四百五十一分之六百五為斗
分，日在斗十七度天正之首， 上可以考合于春秋，下可以取驗于今世。以之考春秋三十六，蝕正
朔者二十有五，蝕二日者二，蝕晦者二，誤者五，凡三十三蝕。其餘蝕經元日諱之名，無以考其得
失。圖緯皆云三百歲斗曆改憲，以今新曆施于春秋之世，日蝕多在朔。春秋之世，下至于今，凡一
千餘歲，交會弦望，故進退于三蝕之間。此法乃可永載用之，豈三百歲斗曆改憲者乎？甲子上元以
來，至魯隱公元年己未歲，凡八萬二千七百三十六。至孝武太元九年甲申歲，凡八萬三千八百四十
一算上。紀法二千四百五十一，周天八十九萬五千二百二十，章月二百三十五，章歲十九。五星約
法，據出見以為準，不于元本。然則算步究于元初，約法施于今用，曲求其趣，則各有其宜，故作
者兩設其法也。岌以月蝕檢日宿度所在，為曆術者宗焉。又著《渾天論》，以步日于黃道，駁前儒
之失，并得其中。其論曰：余以為子陽言天陽下降日下熱，束皙荇天體存于目則日大，頗近之矣。
渾天之體，圓周之徑，詳之于天度，驗之于晷影。而紛然之由人目也。參伐初出在旁則其間疎，
在上則其間數，以渾驗之，度則均也。旁之與上，理無有殊也。夫日者，純陽之精也。光明外曜以
眩人目，故人視日如小。及其初出地，有遊氣以厭日光，不眩人目，即日赤而大也。無遊氣，則色
白大不甚矣。地氣不及天，故一日之中，晨夕日色赤，而中時日色白。地氣上升，蒙蒙四合，與天
連者，雖中時亦赤矣。日與火相類，火則體赤而炎黃，日赤宜矣。然日色赤者，猶火無炎也。光衰
失常，則為異矣。 

論曰：古人驗昏旦中星，非特紀時候，且以考日所在也。岌以月食極知日度，其所得更準切
矣。西人言蒙氣差，能升卑為高，映小為大，與岌所稱正合。然則蒙氣反光之差，不待第谷而後始
明其理也。《論天》一篇，《隋志》以為安岌之語。錢少詹大昕曰：『安岌』當為『姜岌』，字脫
其半耳。其文即《渾天論》是也。此確不可易，故采掇《隋志》著于篇。

## 據
*《書。律曆志》
*《隋書·天文志》
*《疇人傳‎》
公孫崇

**公孫崇**，太樂令也。高祖太和中，詔秘書鍾律郎上谷張明豫為太史令，修綜秝事
未成，明豫物故。遷洛，仍歲南討，而宮車晏駕。世宗景明中，詔崇及太樂令趙樊生
等，同共考驗。正始四年冬，崇表曰：“臣頃自太樂，詳理金石，及在秘省，考步三
光，稽覽古今，研其得失。然四序遷流，五行變易，帝王相踵，必奉初元，改正朔，
殊徽號、服色，觀于時變，以應天道。故《易》湯武革命，治秝明時。是以三五迭
隆，秝數各異。伏惟皇魏紹天明命，家有率土，戎軒仍動，未遑秝事，因前魏《景初秝》，術數差違，不協晷度。世祖應期，輯寧諸夏，乃命故司徒、東郡公崔浩錯綜其
數。浩博涉淵通，更修秝術，兼著《五行論》。是時，故司空、咸陽公高允該覽群
籍，贊明五緯，并述《洪範》。然浩等考察未及周密。高宗踐祚，乃用敦煌趙𢾺甲
寅之秝，然其星度稍為差遠。臣輒鳩集異同，研其損益，更造新秝。以甲寅為元，考
其盈縮，晷象周密，又從約省。起自景明，因名《景明秝》。然天道盈虛，豈曰必
協，要須參候是非，乃可施用。太史令辛寶貴，職司玄象，頗閑秘數；秘書監鄭道昭，才學優贍，識覽該密；長兼國子博士高僧裕，乃故司空允之孫，世綜文業；尚書
祠部郎中宗景，博涉經史；前兼尚書郎中崔彬，微曉法術。請此數人，在祕省參候。
而伺察晷度，要在冬、夏二至前後各五日，然後乃可取驗。臣區區之誠，冀效萬分之
一。”詔曰：“測度晷象，考步宜審，可令太常卿芳率太學四門博士等，依所啟者悉集
詳察。”

## 據
*《魏書.律秝志》
*《疇人傳》
高允

**高允**，字**伯恭**，渤海蓨人也。神䴥四年，徵拜中書博士，遷侍郎，以平涼勳賜爵汶陽子，後奉詔領著作郎。

司徒崔浩集諸術士，考校漢元以來日月薄蝕、五星行度，并譏前史之失，別為魏秝，以示允。允曰：“天文曆數，不可空論。夫善言遠者必先驗于近。且漢元年冬十月，五星聚于東井，此乃秝術之淺，今譏漢史而不覺此謬，恐後人譏今，猶今之譏古。”浩曰：“所謬云何？”允曰：“案《星傳》，金水二星常附日而行。冬十月，日在尾箕，昏沒于申南，而東井方出于寅北。二星何因背日而行？是史官欲神其事，不復推之于理。”浩曰：“欲為變者何所不可？君獨不疑三星之聚，而怪二星之來。”允曰：“此不可以空言爭，宜更審之。”時坐者咸怪，唯東宮少傅游雅曰：“高君長於曆數，當不虛也。”後歲餘，浩謂允曰：“先所論者，本不注心，及更考究，果如君語，以前三月聚于東井，非十月也。”又謂雅曰：“高允之術，陽元之射也。”眾乃嘆服。後拜中書令，著作如故。太和二年，以疾告歸。其年徵拜鎮軍大將軍，領中祕書事。十一年正月卒，年九十八，贈侍中、司空公、冀州刺史、將軍、公如故，謚曰**文**。允明算法，為《算術》三卷。

## 據
*《魏書》本傳
*《北史》本傳
*《疇人傳》
劉豹

*常山王劉豹
*蜀漢議郎陽泉侯劉豹
*匈奴左賢王劉豹
*元朝河南平章政事劉豹
*中華人民共和國營造家劉豹
孔挺

**孔挺**，南陽人也。為劉曜史官丞。光初六年，造渾天銅儀。有雙環規，相并間相去三寸許，正
當子午，其子午之間，應南北極之衡，各合而為孔，以象南北極，植楗于前後以屬焉。有單橫規，
高下正當渾之半，皆周分為度數，署以維辰之位以象地。又有單規，斜帶南北之中，與春秋二分之
日道相應，亦周分為度數，而署以維辰，并相連著屬楗，植而不動。其裏又有雙規相并，如外雙
規，內徑八尺，周二丈四尺，而屬雙軸，軸兩頭出規外各二寸許，合兩為一。內有孔圓徑二寸許。
南頭入地下，注于外雙規南樞孔中，以象南極。北頭出地上，入于外雙規北樞孔中，以象北極。其
運動得東西轉以象天行。其雙軸之間，則置衡長八尺。通中有孔，圓徑一寸。當衡之半，兩邊有
關，各注著雙軸。衡既隨天象東西轉運，又自于雙軸得南北低仰。所以準驗辰曆，分考次度。其于
揆測，唯所欲為之者也。其儀至梁尚存，華林重雲殿前所置銅儀是也。 

## 據
*《隋書·天文志》
*《疇人傳》
劉豹 (匈奴)

漢末三國匈奴左賢王**劉豹**，南匈奴單于於夫羅子，漢趙光文帝淵父也。

中平五年，南匈奴亂，豹居漢地。建安元年，會於夫羅亡，叔呼廚泉繼位單于，豹為左賢王，掌左匈奴，以虜漢詩人蔡琰為妾。

其嫡子淵約公元二五一年誕，蓋以豹為長壽者。

## 據
重力

**重力**者，地球加於萬物之引力也。

以牛頓計之。凡物重一公斤者，受約九牛頓又八分之重力也。
吾之女

縮圖|二〇一五年之吾之女
**吾之女**，大韓民國樂班，立於二〇一五年四月二十一日。由七位大韓民國歌姬效定、米米、尤雅、勝熙、祉呼、彬妮及阿琳組成。

## 樂書

### 短樂書

* 吾之女（二〇一五年）
* 近吾（二〇一五年）
* 梅染之洋（二〇一六年）
* 涂色书（二〇一七年）
* 密庭（二〇一八年）
* 忆我（二〇一八年）
* 不止（二〇二〇年）
* 怜爱吾之女（二〇二一年）

### 長樂書

* 第五季（二〇一九年）

## 成員典

## 鏈
* 本家

## 引據


分類:大韓民國音樂
王雙

**王雙**者，其人有三。
*曹魏有二同姓名者，為宗室仁、及真將。
*今中華人民共和國有女伶王雙
王雙 (曹仁將)

魏大司馬曹仁有將**王雙**，黃初四年，雙與將軍常雕督諸葛虔等同仁子泰攻濡須城，乘油船別襲中洲。為朱桓敗，遂梟雕、虔，生虜王雙，送武昌。

## 據
*《三國志·朱桓傳》
王雙 (曹真將)

魏大將軍曹真有將**王雙**，太和二年冬，蜀漢相諸葛亮圍陳倉，時郝昭堅守，二旬日未能克，值魏援至，蜀軍糧盡而退。又王雙騎兵追擊，敗死。

而小說《三國演義》言雙為隴西狄道人，字子全。身長九尺，使六十八斤大刀，騎千里徵宛馬，開兩石鐵胎弓，匿流星三錘，任征威將軍，為大先鋒，雖故事多，為眾悉知，然非史實，須記當知。

## 據
*《三國志》
莘莘學子

縮圖
**莘莘學子**，大韓民國樂班，立於二〇一八年一月二十四日。
分類:大韓民國音樂
費禕

漢大將軍成鄉敬侯**費禕**字**文偉**，江夏鄳人也。

少孤，依族父伯仁。伯仁姑，益州牧劉璋之母也。璋遣使迎仁，仁將禕遊學入蜀。會劉備定蜀，禕遂留益土，與汝南許叔龍、南郡董允齊名。時許靖喪子，允與禕欲共會其葬所。允白父和請車，和遣開後鹿車給之。允有難載之色．禕便從前先上。及於喪所，諸葛亮及諸貴人悉集，車乘甚鮮，允猶神色未泰，而禕晏然自若。持車人還，和問之，知其如此，乃謂允曰：「吾常疑汝於文偉優劣未別也。而今而後，吾意了矣。」

劉備立太子，禕與允為舍人，遷庶子。後主禪踐位，為黃門侍郎。丞相亮南征還，群僚於數十里逢迎，年位多在禕右，而亮特命禕同載，由是眾人莫不易觀。亮以初從南歸，以禕為昭信校尉使吳。孫權性既滑稽，嘲啁無方，諸葛恪、羊衜等才博果辯，論難鋒至，禕辭順義篤，據理以答，終不能屈。權甚器之，謂禕曰：「君天下淑德，必當股肱蜀朝，恐不能數來也。」還，遷為侍中。亮住北住漢中，請禕為參軍。以奉使稱旨，頻煩至吳。

建興八年，轉為中護軍，後又為司馬。值軍師魏延與長史楊儀相憎惡。每至並坐爭論，延或舉刀擬儀，儀泣涕橫集。禕常入其坐間，諫喻分別，終亮之世。各盡延、儀之用者，禕匡救之力也。亮卒，禕為後軍師。頃之，代蔣琬為尚書令。琬自漢中還涪，禕遷大將軍，錄尚書事。

延熙七年，魏軍次於興勢，假禕節，率眾往御之。光祿大夫來敏至禕許別，求共圍棋。於時羽檄交馳，人馬擐甲，嚴駕已訖。禕與敏留意對戲，色無厭倦。敏曰：「向聊觀試君耳!君信可人，必能辦賊者也。」禕至，敵遂退，封成鄉侯。

琬固讓州職，禕復領益州刺史。禕當國功名，略與琬比。十一年，出住漢中，自琬及禕，雖自身在外，慶賞刑威，皆遙先咨斷然，後乃行。其推任如此。後十四年夏，還成都，成都望氣者雲都邑無宰相位，故冬復比屯漢壽。

延熙十五年，命禕開府。十六年乙末歲首大會，魏降人郭脩在坐。禕歡飲沉醉，為循手刃所害。今墓於廣元昭化，為中華人民共和國護為文物。

## 軼事
禕雅性謙素，而泛愛，不疑於人，家不積財。兒子皆令布衣素食，出入不從車騎，無異凡人。

禕為後軍師，時軍國多事，公務煩猥，禕識悟過人，每省讀書記，舉目暫視，已究其意旨，其速數倍於人，終亦不忘。常以朝晡聽事，其間接納賓客，飲食嬉戲，加之博弈，每盡人之歡，事亦不廢。董允代禕為尚書令，欲斅禕之所行，旬日之中，事多愆滯。允乃嘆曰：「人才力相縣若此甚遠，此非吾之所及也。聽事終日，猶有不暇爾。」

## 家屬
*子
**承嗣，黃門侍郎，
**恭，尚公主，尚書郎，顯名當世，早卒。
*女
**長女，嫁太子劉璿。

## 評贊
陳壽曰：「蔣琬方整有威重，費禕寬濟而博愛，咸承諸葛之成規，因循而不革，是以邊境無虞，邦家和一，然猶未盡治小之宜，居靜之理也。」

又裴松之曰：「臣松之以為蔣、費為相，克遵畫一，未甞徇功妄動，有所虧喪，外郤駱谷之師，內保寧緝之實，治小之宜，居靜之理，何以過於此哉！今譏其未盡而不著其事，故使覽者不知所謂也。」

成海應《硏經齋全集續集》曰：“費褘之材，蜀中無與之敵矣。但雅量不及蔣公琰。盖公琰深淺莫測，文偉果於敏給，此所以短也。諸葛武侯連屯漢中，以圖中原，蔣公琰屯涪，欲由漢沔以襲荊州。文偉給姜維兵，不過萬人，而只欲保國治民。雖材之不能及，亦其勢然也。魏勢甚固，未易可圖。及褘卒，姜維動引大兵，功績不成，蜀之亡已兆矣。悲夫。武侯出師時，以董允郭攸之等侍中，故奸壬無得以伺，及文偉之世，不能屛逐黃皓，時無忠貞之士故歟。又可歎也。”

## 註

## 據
*《三國志》
燦若繁星

縮圖
**燦若繁星**，大韓民國樂班，立於二〇二〇年十一月十二日。

## 鏈

* 本家
分類:大韓民國音樂
河內城庯

**河內城庯**，越南之京也，居越之北，紅瀧平垌西北，紅瀧之右，與隴匯焉。居紅、蘇瀝二水之內而名河內。古稱**大羅**、**古螺**、**龍編**、**昇龍**、**昇隆**、**東京**。國俗稱仉𢄂。

## 政區

巴亭郡、北慈廉郡、紙橋郡、棟多郡、河東郡、二徵夫人郡、還劍郡、黃梅郡、龍編郡、南慈廉郡、西湖郡、青春郡；山西市社；巴位縣、彰美縣、丹鳳縣、東英縣、嘉林縣、懷德縣、麊泠縣、美德縣、富川縣、福壽縣、國威縣、朔山縣、石室縣、青威縣、青池縣、常信縣、應和縣。

## 博覽
*河內城庯人民委辦 
分類:越南地方志
段灼

**段灼**字**休然**，敦煌著姓者也，果直有才辯，魏時仕鄧艾鎮西司馬，後任議郎。

晉武帝踐祚，灼疏理艾冤，表陳時政。帝異之，任為明威將軍、魏興太守，卒於官。

《晉書》史臣曰：「休然追遠，理鄧艾以成名。故得義感明時，仁流枯骨。雖硃勃追論新息，欒布奏事彭王，弗之尚也。」

## 見
*《三國志》
*《晉書》
潘勖

**潘芝**字**元茂**，河南尹中牟人也，後避諱，改名**勖**。仕漢獻帝尚書郎，先任兩千石曹優異，兼遷尚書右丞。

魏國初建，勖為策《冊魏公九錫文》文。宋殷芸評曰：「自漢武以來未有此制，勖乃依商、周憲章，唐、虞辭義，溫雅與典誥同風，於時朝士皆莫能措一字。」梁劉勰評曰：「思摹經典，群才韜筆，乃其骨髓峻也。」

建安二十年，遷東海相。未發，留拜尚書左丞。其年病卒，時年五十餘。有集二卷。勖寬賢容衆，與天下人等休戚，同有無，不以家財為己有。

又《尚書令荀彧碑》。勖同黃初王象、衛覬以文章顯。
## 家屬
*子滿，平原太守，亦以學行稱。
**孫尼，字正叔。
*侄岳，字安仁。
## 據
*《三國志》
*《文章志》
*《全後漢文》
*《太平御覽》
孫朗代平

**孫朗**字**代平**，北海高密人，漢太常也。桓帝永壽三年冬，司空韓縯任司徒，朗任司空。時大將軍梁冀掌政，朗附之。延熹二年八月，帝以宦官誅冀，朗同太尉胡廣、韓縯坐獄，庶以歸鄉，卒於家。

## 據
*《後漢書·卷七·孝桓皇帝紀》
尹禮盧兒

**尹禮**，一名**盧兒**。漢末，與臧霸、孫觀、吳敦等並聚眾，霸為帥，屯於開陽。

太祖討呂布，禮等將兵助布。布既擒，太祖使霸招禮等，皆詣太祖降。太祖割青州、徐州委之於霸，以禮為東莞太守。

魏黃初三年，禮從征東大將軍曹休伐吳，戰於洞浦。會大風，魏軍乘之，為吳將全琮、徐盛反擊所敗，禮沒於陣。

## 據
侯成

**侯成**，呂布騎將也。

初，成遣客牧馬十五匹，客悉驅馬去，向沛城，欲歸劉備。成自將騎逐之，悉得馬還。諸將合禮賀成，成釀五六斛酒，獵得十餘頭豬，未飲食，先持半豬五斗酒自入詣布前，跪言：「間蒙將軍恩，逐得所失馬，諸將來相賀，自釀少酒，獵得豬，未敢飲食，先奉上微意。」布大怒曰：「布禁酒，卿釀酒，諸將共飲食作兄弟，共謀殺布邪？」成大懼而去，棄所釀酒，還諸將禮。由是自疑。

會曹操圍下邳，成遂同宋憲、魏續叛，縛陳宮、高順領眾降，後無事載。

## 據
*《三國志》
郝萌

**郝萌**，河內人也，乃呂布將。

建安元年六月夜半，萌反，將兵入布所治下邳府，詣廳事閤外，同聲大呼攻閤，閤堅不得入。布不知反者爲誰，直牽婦，科頭袒衣，相將從溷上排壁出，詣都督高順營，直排順門入。

順問：「將軍有所隱不？」布言「河內兒聲」。順言「此郝萌也」。順即嚴兵入府，弓弩並射萌衆；萌衆亂走，天明還故營。為將曹性反，與對戰，萌刺傷性，性斫萌一臂。順斫萌首，牀輿性，送詣布。

布問性，言「萌受袁術謀，謀者悉誰？」性言「陳宮同謀。」時宮在坐上，靣赤，傍人悉覺之。布以宮大將，不問也。又性評言「萌狂惑不止。」

## 據
*《三國志》
曹性

**曹性**，呂布屬郝萌將也。

建安元年六月夜半時，河內郝萌反，將兵入布所治下邳府，詣廳事閤外，同聲大呼攻閤，閤堅不得入。高順即嚴兵入府，弓弩並射萌衆；萌衆亂走，天明還故營。

曹性反萌，與對戰，萌刺傷性，性斫萌一臂。順斫萌首，牀輿性，送詣布。布問性，言「萌受袁術謀，謀者悉誰？」性言「陳宮同謀。」時宮在坐上，靣赤，傍人悉覺之。布以宮大將，不問也。性言「萌常以此問，性言呂將軍大將有神，不可擊也，不意萌狂惑不止。」布謂性曰：「卿健兒也！」善養視之。創愈，使安撫萌故營，領其衆。

## 據
*《三國志》
三公

*有官：
**王佐三公
**又名三師
*又天文：
**北極，帝側三星，《史記·天官書》稱三公、子屬。
**紫薇垣三公
**太微垣三公
**太微垣三師，三公也
*又遊藝：
**牌藝三公
*又出金：
**中國以「公款吃喝」、「公車私用」、「公費旅遊」為三公經費。
胡志明城庯

**胡志明城庯**在越南之南，直屬中央。古稱**嘉定**。故越南共和之京也，名**柴棍都城**，一九七五年越共陷之，明年終越戰，一越南，易名胡志明，其首領之名也。

## 政區
第一郡、第三郡、第四郡、第五郡、第六郡、第七郡、第八郡、第十郡、第十一郡、第十二郡、平新郡、平盛郡、舊邑郡、富潤郡、新平郡、新富郡；守德城庯；平政縣、芹蒢縣、糾支縣、旭門縣、茹𦨭縣。

分類:越南地方志
劉岱

* 漢末有
** 劉岱公山
** 曹操將沛國劉岱
* 二十世紀
** 從政者江西劉岱
** 國務院參事劉岱
** 撰者劉岱，筆名孟起
** 伶人劉岱，又海龍蛙兵、醫者
校正回歸

**校正回歸**者，中華民國疫情指揮中心陳時中所立之定名也。謂新昭之疫者幾何，以追加其前宜昭之數也。

辛丑四月初四，臺疫者日多，采檢之量亦日增，然臺人、機悉貶，弗能足之，遂驗樣壅滯無以篩查焉。

十一日，陳時中初立其詞，謂之：以令疫者數復歸至確當之曲線，以常語言則曰「宜計而未能計之數」。

世人詰之。維數人殆於疫之緣故，以為匿實數，同「人人相連」而成笑談也。

分類:民國臺灣紀事
全羅南道麗水市

**麗水市**，大韓民國全羅南道之市也。百濟時爲**源村**、**突山**二縣，新羅時名**麗山**，高麗始有麗水之名。嘗置**麗川**，卒倂焉。二〇一二年麗水世界博覽會擧焉。

## 區畫
東門洞、閑麗洞、中央洞、忠武洞、光林洞、西崗洞、大橋洞、菊洞、月湖洞、麗西洞、文水洞、美坪洞、屯德洞、萬德洞、雙鳳洞、柿田洞、麗川洞、珠三洞、三日洞、貓島洞；突山邑；召羅面、栗村面、華陽面、南面華、井面、三山面

## 他山
*麗水市廳

分類:全羅南道
嚴輿

**嚴與**者，吳烏程虎弟也，有勇捷，能坐躍。

時孫策自討虎，虎高壘堅守，輿為虎使請和。許之。輿請獨與策會面約。旣會，策引白刃斫席，輿體動，策笑曰：「聞卿能坐躍，勦捷不常，聊戲卿耳！」輿曰：「我見刃乃然。」策知其無能也，乃以手戟投之，立死。虎眾以其死也，甚懼。

## 據
*《三國志》
不繫園

〈**不繫園**〉，晚明張宗子之作也。其文誌於《陶庵夢憶·卷四·不繫園》。

記崇禎甲戌十月攜朱楚生遊不繫園。據其文也，有不期而至者八人：

南京曾波臣，東陽趙純卿，金壇彭天錫，諸暨陳章侯，杭州楊與民、陸九、羅三，女伶陳素芝。

蓋其所敘，客各串藝，或則侑酒。純卿忝其技薄，岱照與裴旻、吳道子之故事，而其躍身揚鞭，舞胡旋數纏，發噱而去。

分類:明紀事
范與蘭

**范與蘭**，生卒不考。尋其故事，宗子《夢憶》有志。迨其作文時，范氏七十有三。「范與蘭七十有三，好琴，喜種蘭及盆池小景。」與蘭善卉藝、葩道，芬芳郁郁，三五日不散。知琴藝，待花甚癡。

豆板黃楊，呼之「小妾」，二十金不易。宗子嘗借三月，垂幹葳蕤，鬱喪舁歸。

與蘭憫惜，煮參沃之，日夜摩挲，三旬復活。

「與蘭少年學琴於王明泉，能彈《漢宮秋》、《山居吟》、《水龍吟》三曲。」「與蘭驚惶無措，煮參汁澆灌，日夜摩之不置，一月後枯幹復活。」
分類:明列傳
蟹會

〈**蟹會**〉，晚明張宗子之作也。其文誌於《陶庵夢憶·卷八·蟹會》。

記宗子論蚶、河蟹也味美，次敘蟹會之侈、之精。蓋宗子善薰汆之法，烹小鮮有方，何但珍饈。

于是志其膳：煮蟹、肥臘鴨、牛乳酪、醉蚶、鴨汁煮白菜、果蓏有謝橘、風栗、風菱。

飲玉壺冰、蔬兵坑笋、飯新餘杭白、漱蘭雪茶。「食品不加鹽醋而五味全者，為蚶、為河蟹。」「繇今思之，真如天廚仙供，酒醉飯飽，慚愧慚愧。」

分類:明紀事
名不虛傳

《**名不虛傳**》，電視劇，大韓民國萬般電視網所製。金南佶、金亞中演。

分類:萬般電視網土日劇
露兄

〈**露兄**〉，張宗子之作也。誌於《陶庵夢憶·卷八·露兄》。

露兄一語，典于北宋米元章「飯白雲留子，茶甘露有兄」。記崇禎六年，歲癸酉，好事者立茶館一事耳。

贊其火候、原泉、茶湯與天合，撰〈鬥茶檄〉。
## 據
*《陶庵夢憶》卷八
分類:明紀事
司馬孚

晉安平獻王諱**孚**，字**叔達**，宣帝懿弟也。

魏陳思王曹植有俊才，清選官屬，以孚為文學掾。植負才陵物，孚每切諫，初不合意，後乃謝之。遷太子中庶子。曹操崩，太子曹丕號哭過甚，孚諫曰：「大行晏駕，天下恃殿下為命。當上為宗廟，下為萬國，奈何效匹夫之孝乎！」丕良久乃止，曰：「卿言是也。」時群臣初聞操崩，相聚號哭，無復行列。孚厲聲於朝曰：「今大行晏駕，天下震動，當早拜嗣君，以鎮海內，而但哭邪！」孚與尚書和洽罷群臣，備禁衛，具喪事，奉太子以即位，是為文帝。

時當選侍中、常侍等官，太子左右舊人頗諷諭主者，便欲就用，不調餘人。孚曰：「雖有堯舜，必有稷契。今嗣君新立，當進用海內英賢，猶患不得，如何欲因際會自相薦舉邪！官失其任，得者亦不足貴。」遂更他選。轉孚為中書郎、給事常侍，宿省內，除黃門侍郎，加騎都尉。

時孫權稱籓，請送任子，當遣前將軍于禁還，久而不至。天子以問孚，孚曰：「先王設九服之制，誠以要荒難以德懷，不以諸夏禮責也。陛下承緒，遠人率貢。權雖未送任子，於禁不至，猶宜以寬待之，畜養士馬，以觀其變。不可以嫌疑責讓，恐傷懷遠之義。自孫策至權，奕世相繼，惟強與弱，不在一禁，禁之未至，當有他故耳。」後禁至，果以疾遲留，而任子竟不至。大軍臨江，責其違言，吳遂絕不貢獻。後出為河內典農，賜爵關內侯，轉清河太守。初，曹丕置度支尚書，專掌軍國支計，朝議以征討未息，動須節量。及明帝叡嗣位，欲用孚，問左右曰：「有兄風不？」答云：「似兄。」天子曰：「吾得司馬懿二人，復何憂哉！」轉為度支尚書。

孚以為擒敵制勝，宜有備預。每諸葛亮入寇關中，邊兵不能制敵，中軍奔赴，輒不及事機，宜預選步騎二萬，以為二部，為討賊之備。又以關中連遭賊寇，穀帛不足，遣冀州農丁五千屯於上邽，秋冬習戰陣，春夏修田桑。由是關中軍國有餘，待敵有備矣。後除尚書右僕射，進爵昌平亭侯，遷尚書令。及大將軍曹爽擅權，李勝、何晏、鄧颺等亂政，孚不視庶事，但正身遠害而已。及懿誅爽，孚與懿長子師屯司馬門，以功進爵長社縣侯，加侍中。

時吳將諸葛恪圍合肥新城，以孚進督諸軍二十萬防禦之。孚次壽春，遣毌丘儉、文欽等進討。諸將欲速擊之，孚曰：「夫攻者，借人之力以為功，且當詐巧，不可力爭也。」故稽留月餘乃進軍，吳師望風而退。

魏明悼後崩，議書銘旌，或欲去姓而書魏，或欲兩書，孚時有建議，朝遂從孚議。

遷司空。代王凌太尉。及蜀將姜維寇隴右，雍州刺史王經戰敗，遣孚西鎮關中，統諸軍事。征西將軍陳泰與安西將軍鄧艾進擊維，維退。孚還京師，轉太傅。

及高貴鄉公曹髦遭害，百官莫敢奔赴，孚枕屍於股，哭之慟，曰：「殺陛下者臣之罪。」奏推主者。會太后令以庶人禮葬，孚與群公上表，乞以王禮葬，從之。後進封長樂公。

及武帝炎受禪，詔曰：「太傅勳德弘茂，朕所瞻仰，以光導弘訓，鎮靜宇內，願奉以不臣之禮。其封為安平王，邑四萬戶。進拜太宰、持節、都督中外諸軍事。」有司奏，諸王未之國者，所置官屬，權未有備。帝以孚明德屬尊，當宣化樹教，為群後作則，遂備置官屬焉。又以孚內有親戚，外有交遊，惠下之費，而經用不豐，奉絹二千匹。及元會，詔孚輿車上殿，帝於阼階迎拜。既坐，帝親奉觴上壽，如家人禮。帝每拜，孚跪而止之。又給以雲母輦、青蓋車。

孚雖見尊寵，不以為榮，常有憂色。泰始八年薨，時年九十三。帝於太極東堂舉哀三日。其家遵孚遣旨，所給器物，一不施用。帝再臨喪，親拜盡哀。及葬，又幸都亭，望柩而拜，哀動左右。給鑾輅輕車，介士武賁百人，吉凶導從二千餘人，前後鼓吹，配饗太廟。

## 性
孚溫厚廉讓，博涉經史。漢末喪亂，與兄弟處危亡之中，簞食瓢飲，而披閱不倦。性通恕，以貞白自立，未嘗有怨於人。陳留殷武有名於海內，嘗罹罪譴，孚往省之，遂與同處分食，談者稱焉。

孚性至慎。兄懿執政，常自退損。後逢廢立之際，未嘗預謀。師昭兄弟以孚屬尊，不敢逼。

又司馬炎受禪，陳留王曹奐就金墉城，孚拜辭，執王手，流涕歔欷，不能自勝。曰：「臣死之日，固大魏之純臣也。」

## 家屬
*父，防，生八達，俱知名，孚為三達。
**兄朗字伯達
**兄懿字仲達
**弟馗字季達
**弟恂字顯達
**弟進字惠達
**弟通字雅達
**弟敏字幼達
***子邕
***子望
***子輔
***子翼
***子晃
***子瑰
***子珪
***子衡
***子景
***女，繆胤母
****後光，趙宋名官也，《資治通鑑》著者。

## 據
*《晉書》
原道訓篇二

〈**原道訓篇二**〉，《淮南子》篇目。熊禮匯《淮南子新譯》曰：「是章論泰古二皇何以握道之質，以治天下而見宏果。」

泰古，太古也，言堯舜之前。二皇，伏羲、神農也。撫，安也。四方謂之天下也。運，行也。滯，止也。廢，休也。應，當也。窮，已也。鬼出，言無蹤迹也。電入，言悶其疾也。鈞，陶人作瓦器法，下轉旋者。一曰天也。言三之化無為為之也，而言合於道也。無所為言之，而適自通於德也。恬偷，無所好憎也。無矜，不自大也。萬事不同，能於便性者，性不欲也。神託于秋毫之末，言微妙也。宇宙，論天地總合也。優，柔也。和，調也。節四時而調五行。五行，金木水火土也。呴諭，溫恤也。育，長也。潤于草木，浸于金石。禽獸碩大，毫毛潤澤，羽翼奮也，奮，壯。角觡生也。角，鹿角也。觡，麋角也。觡讀曰格。胎不成獸曰贕，卵不成烏曰毈，言不者，明其成。言無夭死。無父曰孤，寡婦曰孀也。虹蜺不出，賊星不行，賊星，妖星也。含德之所致。含，懷也。「泰古二皇，得道之柄，立於中央。神與化遊，以撫四方。是故能天運地滯，轉輪而無廢，水流而不止，與萬物終始。風興雲蒸，事無不應；雷聲雨降，並應無窮。鬼出電入，龍興鸞集，鈞旋轂轉，周而複匝，已雕已琢，還反于朴，無為為之而合于道，無為言之而通乎德，恬愉無矜而得於和，有萬不同而便於性，神托於秋豪之末，而大宇宙之總，其德優天地而和陰陽，節四時而調五行，呴諭覆育，萬物群生，潤於草木，浸于金石，禽獸碩大，豪毛潤澤，羽翼奮也，角觡生也。獸胎不贕，鳥卵不毈，父無喪子之憂，兄無哭弟之哀，童子不孤，婦人不孀，虹蜺不出，賊星不行，含德之所致也。」
## 據
嚴武子卿

**嚴武**字**子卿**，吳衛尉畯族子，弈士也，號「棋聖」，同者弗可勝武，乃**東吳八絕**。

《抱朴子》評曰：「世人以人所尤長，眾所不及者，便謂之聖。故善圍棋之無比者，則謂之棋聖，故嚴子卿馬綏明於今有棋聖之名焉。」

又《弈旦評》曰：「有人中龍，則吳之嚴子卿、馬思明，爾時呼為弈聖是也。」
原道訓篇一

〈**原道訓篇一**〉，《淮南子》篇目。熊禮匯《淮南子新譯》曰：「是章論道之質，言其覆天載地，恆動而『高不可際，深不可測』。」

夫廓者，擴也。柝者，拓也。

許慎《淮南鴻烈解》曰：「廓者，張也。柝者，開也。測，際也，度深曰測，一曰盡也。」

「夫道者，覆天載地，廓四方，柝八極，高不可際，深不可測，包裹天地，稟授無形；原流泉浡，沖而徐盈；混混滑滑，濁而徐清。故植之而塞於天地，橫之而彌于四海；施之無窮，而無所朝夕。舒之幎於六合，卷之不盈於一握。約而能張，幽而能明，弱而能強，柔而能剛，橫四維而含陰陽，紘宇宙而章三光。甚淖而滒，甚纖而微。山以之高，淵以之深，獸以之走，鳥以之飛，日月以之明，星曆以之行，麟以之遊，鳳以之翔。」
## 據
范蘊若

**范蘊若**者，一九九六年一月七日生，中華人民共和國男弈士也，同范廷鈺、羋昱廷號上海棋界**兩飯一米**，又同略幼者廷鈺號**大小范**。

年十三入段，數有獎績。年廿一，勝大韓民國朴廷桓九段，乃止十八屆三國圍棋擂臺賽。

二〇一九年三月，遷八段，次年七月二日未時居中墜死。

分類:上海市列傳
分類:圍棋
嚴武季鷹

唐尚書左僕射鄭國公**嚴武**字**季鷹**，華州華陰人。唐中書侍郎挺之子。

幼資性爽，讀書不究精義，涉獵而已，武八歲，父寵妾英，錘弒之，曰：「安有大臣厚妾而薄妻者？」父屢禁其習武，然弗止。後以蔭調太原府參軍，累遷殿中侍御史。

天寶十五載六月，同賈至隨玄宗幸蜀，擢諫議大夫。房琯薦為給事中。歷官劍南節度使，乾元元年暮春，賈至坐房琯黨，守汝州。六月，武為琯黨貶巴州。

寶應元年四月，唐代宗代宗即位，召武入朝。是年，徐知道反，武阻兵，九月尚未出巴。知道平，武為太子客，遷京兆尹兼御史大夫。任吏部侍郎，遷黃門侍郎、成都尹。廣德二年破吐蕃七萬餘眾，拔當狗城；十一月，取鹽川城，加檢校吏部尚書，封鄭國公。

安史亂末，杜甫亦投武，是為友好，甫亦書武詩卅餘。武能作詩，甫亦讚武詩曰：「詩清立意新」。又甫嘗醉登武床，瞪視曰：『嚴挺之乃有此兒！』武亦暴猛，最厚杜甫，然欲殺甫數矣，外若不為忤，中銜之。一日欲殺甫及梓州刺史章彝，集吏於門，武將出，冠鉤於簾三。左右白其母，奔救得止，獨殺彝。

嚴母憂武以暴受連。永泰元年四月，武暴卒，年四十，贈尚書左僕射；母哭曰：「而今而後，吾知免為官婢矣。」

## 他事
據李白《與韓荊州書》，武為韓朝宗拔。《太平廣記》卷第一百三十報應二十九載有《嚴武盗妾》事。

## 子
*楚卿，補闕
*越卿
*鄭卿

## 據
*《新唐書》
*《資治通鑑》
陳宮公臺

**陳宮**，字**公臺**，東郡武陽人也。性剛直，為烈士，少與海內知名之士皆相連結。

天下亂，初從太祖。會兗州刺史劉岱為黃巾軍所害，宮謂太祖曰：「州今無主，而王命斷絕，宮請說州中，明府尋往牧之，資之以收天下，此霸王之業也。」遂說州之別駕、治中等，與鮑信迎太祖領兗州牧。

興平元年，太祖征陶謙，使宮守東郡。宮與從事中郎許汜、王楷及陳留太守張邈等叛太祖。宮說邈曰：「今雄傑並起，天下分崩，君以千里之衆，當四戰之地，撫劒顧眄，亦足以爲人豪，而反制於人，不以鄙乎！今州軍東征，其處空虛，呂布壯士，善戰無前，若權迎之，共牧兖州，觀天下形勢，俟時事之變通，此亦縱橫之一時也。」邈納之，乃迎布為兗州牧。布據濮陽，郡縣多應之，唯鄄城、東阿、范為太祖守。太祖引軍還，與布相持百餘日。是歲，旱蝗，民相食。布食盡，東屯山陽。二年閒，太祖盡復諸城，敗布於鉅野，布東奔劉備。

建安元年六月，布將河內郝萌反，襲下邳府。布將高順、曹性討平之。布問性，萌謀者為誰，性言宮同謀。時宮在坐，面赤，衆皆覺。然布愛其才，不之問也。

三年，太祖自征布。及太祖至，宮謂布曰：「宜逆擊之，以逸擊勞，無不克也。」布不從。後又說布曰：「曹公遠來，勢不能久。若將軍以步騎出屯於外，宮將餘衆閉守於內，若向將軍，宮引兵而攻其背，若來攻城，將軍為救於外。不過旬日，軍食必盡，擊之可破。」布然之。其妻止之曰：「昔曹氏待公臺如赤子，猶舍而來。今將軍厚公臺不過於曹公，而欲委全城，捐妻子，孤軍遠出，若一旦有變，妾豈得為將軍妻哉！」布遂止。及圍急，布欲遣宮、順將兵出擊太祖別屯，其妻又諫曰：「宮、順素不和，將軍一出，二人必不同心共守。如有蹉跌，將軍當於何自立乎？」布復止。

圍三月，上下離心。布將侯成、宋憲、魏續等執宮、順，開門降。太祖見宮，曰：「公臺，卿平生自謂智計有餘，今竟何如？」宮指布曰：「但坐此人不從宮言，以至於此。若其見從，亦未必爲禽也。」太祖笑曰：「今日之事當云何？」宮曰：「爲臣不忠，爲子不孝，死自分也。」太祖曰：「卿如是，柰卿老母何？」宮曰：「宮聞以孝治天下者不害人之親，老母之存否，在明公也。」太祖曰：「若卿妻子何？」宮曰：「宮聞施仁政於天下者不絕人之祀，妻子之存否，亦在明公也。」太祖未應。宮曰：「請出就戮，以明軍法。」遂趨出，不可止。太祖泣而送之，宮不還顧。卒與高順等皆斬之，傳首於許；布亦縊殺。事後，太祖召宮母，養之終身，嫁其女，待其家皆厚於初。

## 據

## 進學
* 〔晉〕陳壽撰《三國志》
* 〔宋〕裴松之注
楊帆

**楊帆**者，其人有十八。
* 港姐楊帆
* 又台灣歌伶、司儀陳景諒前化名
* 又石蘊華化名，中國政者
* 又楊光熹化名，台灣男伶
* 又中國化學者化名真·鳳舞九天
* 又中國遊戲者化名404NTFounD
* 司儀楊帆
* 寧夏楊帆
* 歌優楊帆
* 中國前國務院副總理劉延東女楊帆
* 鄭州醫者楊帆
* 業者楊帆
* 雲南考古者楊帆
* 重慶楊帆，人大代表
* 力士楊帆
* 球員楊帆，一九九五年生
* 球員楊帆，一九九六年生
* 新西蘭楊帆
楊帆 (男伶)

**楊帆**，本名**楊光熹**，四川威遠人。

幼舉家赴臺，初，中影總龔弘設影藝研究班募生，楊帆亦演技，演李行導《街頭巷尾》。一九六六年為邵氏伶，簽約七年。七〇年初，解約，又陳海倫離異，九月尋鬱入院，復，歸影，主演《先生太太下女》、《琴韻心聲》、《她怎麼辦》。

後入華視，乃演中視《大路》、《大地風雷》、《一代暴君》等劇。七七年，神志見異，家內三思，遣療臺中靜和醫院，迄廿九年。二〇〇六年十月，息迫，遷署立台中醫院，為肺癌極病，散體，來週病故，年六十三。

分類:民國臺灣列傳
城濮之戰

二十年，敗軍于，會諸侯于，始霸。

## 歷
### 教民
十六年，公子返國即位，是為，始教其民。以是政平民阜，財用不匱。

二年，欲用之。曰：「民未知義，未安其居。」於是乎出定，入務利民，民懷生矣。將用之，曰：「民未知信，未宣其用。」於是乎伐以示之信。民易資者，不求豐焉，明徵其辭。公曰：「可矣乎？」曰：「民未知禮，未生其共。」於是乎大蒐以示之禮。作執秩以正其官，民聽不惑。

### 圍
將圍，使治兵於，終朝而畢，不戮一人。復治兵於，終日而畢，鞭七人，貫三人耳。國老皆賀，飲之酒。尚幼，後至，不賀。問之，對曰：「不知所賀。子之傳政於，曰：『以靖國也。』靖諸內而敗諸外，所獲幾何？之敗，子之舉也，舉以敗國，將何賀焉？剛而無禮，不可以治民，過三百乘，其不能以入矣。苟入而賀，何後之有？」

十九年冬，、、、、圍，如告急。初，為君，亡於外，過，禮之，贈以馬二十乘，以是有恩於也。

曰：「報施救患，取威定霸，於是乎在矣。」曰：「始得，而新昏於，若伐、，必救之，則、免矣。」於是乎蒐于，作三軍，謀元帥。使將中軍，佐之；將上軍，佐之；將下軍，佐之。御戎，為右。

### 伐
二十年春，自南濟而侵，伐。初，於難，過，有、之虞，不禮焉。去而過，亦不禮焉，浴，薄而觀其駢脅。

正月戊申，取。初，於難，過，乞食於野人，野人與之塊。曰：「土者，有土也，君其拜受之。十有二年，必獲此土。」

二月，卒。將中軍，佐下軍。、盟于。請盟，人弗許。人救，不卒。

三月，軍圍，門焉，多死，遂紿人曰：「稱舍於墓。」師遷焉，人兇懼，為其所得尸棺而出之，因而攻之，丙午，入。

圍，復告急。之君嘗有德於，患之，曰：「人告急，舍之，則絕；告，不許。我欲戰矣，、未可，若之何？」曰：「使舍我而賂、，藉之告。我執君而分、之田以賜人。愛、，必不許也。喜賂怒頑，能無戰乎？」公說而從之。

引兵歸，入居于，使去，使去。曰：「王遇至厚，今知急、而故伐之，是輕王。」王曰：「在外十九年矣，而果得。險阻艱難，備嘗之矣！民之情偽，盡知之矣！天假之年，而除其害，天之所置，其可廢乎！曰：『允當則歸。』又曰：『知難而退。』又曰：『有德不可敵。』此三志者，之謂矣！」固請戰，曰：「非敢必有功也，願以間執讒慝之口。」王怒，少與之師，唯西廣、東宮與之六卒實從之。

使告於師，曰：「請復而封，臣亦釋之圍。」曰：「無禮哉！君取一，臣取二，不可失矣。」曰：「子與之。定人之謂禮，一言而定三國，我一言而亡之，我則無禮，何以戰乎？不許言，是棄也。救而棄之，謂諸侯何？有三施，我有三怨。怨讎已多，將何以戰？不如私許復、以攜之，以怒，既戰而後圖之。」公說，乃拘於衛，且私許復、。、告絕於。

怒，從師于。初，於難，及，饗之，曰：「公子若反，則何以報不穀？」對曰：「若以君之靈，得反，、治兵，遇於，其辟君三舍。若不獲命，其左執鞭弭，右屬櫜鞬，以與君周旋。」請殺之，王不可。

及軍至，師退三舍。軍吏曰：「爲何退？」曰：「昔在，約退三舍，可倍乎！」曰：「師直為壯，曲為老，豈在久乎？微之惠不及此，退三舍辟之，所以報也。背惠食言，以亢其讎，我曲直，其眾素飽，不可謂老。我退而還，我將何求？若其不還，君退臣犯，曲在彼矣。」退三舍避楚。眾欲止，不可，至于。

### 戰于

夏，四月，戊辰，、、、、次于。師背而舍，患之，聽輿人之誦，曰：「原田每每，舍其舊而新是謀。」公疑焉。曰：「戰也！戰而捷，必得諸侯。若其不捷，表裏山河，必無害也。」公曰：「若惠何？」欒貞子曰：「陽諸姬，實盡之。思小惠而忘大恥，不如戰也。」

夢與搏，伏己而盬其腦，是以懼。曰：「吉！我得天，伏其罪，吾且柔之矣。」使請戰，曰：「請與君之士戲，君馮軾而觀之，與寓目焉。」使對曰：「寡君聞命矣。之惠，未之敢忘，是以在此。為大夫退，其敢當君乎？既不獲命矣，敢煩大夫謂二三子：『戒爾車乘，敬爾君事，詰朝將見。』」

車七百乘，韅、靷、鞅、靽。登之虛以觀師，曰：「少長有禮，其可用也！」遂伐其木以益其兵。己巳，師陳于北，以下軍之佐當、。以之六卒將中軍．曰：「今日必無矣！」將左，將右。蒙馬以虎皮，先犯、。、奔，右師潰。設二旆而退之。使輿曳柴而偽遁，師馳之。、以中軍公族橫擊之。、以上軍夾攻，左師潰。師敗績。收其卒而止，故不敗。

師三日館穀，及癸酉而還。甲午，至于，作王宮于。

五月丁未，獻俘于王，駟介百乘，徒兵千。已酉，王享醴，命為侯伯，賜之大輅之服，戎輅之服，彤弓一，彤矢百，玈弓矢千，秬鬯一卣，虎賁三百人。癸丑，、、、、、、、會盟于，如會。

初，自為瓊弁玉纓，未之服也。先戰，夢河神謂己曰：「畀余，余賜女之麋。」弗致也。與使諫，弗聽。曰：「死而利國，猶或為之，況瓊玉乎？是糞土也，而可以濟師，將何愛焉？」弗聽。出告二子曰：「非神敗令尹，令尹其不勤民，實自敗也！」既敗，王使謂之曰：「大夫若入，其若之老何？」、曰：「將死，二臣止之曰：『君其將以為戮。』」及而死。

焚軍，火數日不息，嘆。左右曰：「勝而君猶憂，何？」曰：「吾聞能戰勝安者唯聖人，是以懼。且猶在，庸可喜乎！」及聞自殺，喜，曰：「我撃其外，誅其内，内外相應。莫余毒也已！實為令尹，奉己而已，不在民矣！」

## 評
曰，君子謂於是役也能以德攻。批曰：以文德教民，而後用之。之反國也，勠力教民，韜光養晦，政平民阜，財用不匱。

從喜賂怒頑之計，使怒，藉以盟二國。曰：上兵伐謀，其次伐交，其次伐兵，其下攻城。其斯之謂與！

夫，上下一心，臣盡心而謀劃，君從眾而廣謀，是勝之因也。觀乎，與有隙，王欲退兵而不從，君臣離心，烏乎不敗？

于是役也，軍避之鋒芒，先敗、，後以詐攻左軍。之中軍則不戰而敗矣。

## 據


分類:周紀事
公曆一月十七日

**一月十七日**者，公曆之十七日也，距歲暮餘三百又四十八日（閏年乃三百又四十九日）。
公曆一月十八日

**一月十八日**者，公曆之十八日也，距歲暮餘三百又四十七日（閏年乃三百又四十八日）。
公曆一月十九日

**一月十九日**者，公曆之十九日也，距歲暮餘三百又四十六日（閏年乃三百又四十七日）。
體育

**體育**者，人類自其養生之道，使身體平均發達，而有規則次序之可言者也。體育之效，至於強筋骨，因而增知識，因而調感情，因而強意志。
## 引據

分類:運動
資本論

《**資本論**》，馬克思所撰也。欲開近世計學之生面，而糾前哲之偏，乃有斯編。西曆一八六七年首付梓，蓋衍一八五九年《經濟學評》之緒而廣之也。

## 沿革

初，馬氏欲窮經濟之奧，擬釐為三卷。然僅鋟其首卷《資本生產過程論》，即嬰疾抱恙，未及終篇而卒。其所以遲延者，蓋屢易其稿，務求盡善也。次卷論資本之周轉，業已草就；末卷述形相之變及學說遷流之史，尚值創稿。即已刊之首卷，亦擬三易其版以訂之。凡此皆未及親讎，後賴恩格斯為之鳩集印行。

## 評

美儒伊利嘗言，《資本論》誠社會民主黨奉若聖經之作。其說理精嚴，用衛其平生之旨，於經濟學界中，實執牛耳。然徒負盛名，卒讀者鮮。蓋其旨幽賾，非覃思精研，莫窺其奧。赫得堡大學教授克奈亦謂，馬氏之書，於當時德意志計學界無出其右；思致深銳，群倫莫及。《資本論》一書，誠考究平惠均產及言計學者之南針也。

## 引據

分類:書籍
朝陽市

**朝陽市**，別號「龍城」，屬遼寧省，在省西。爲地級市，南臨河北省，北接內蒙古自治區。地間乎京、津及遼中南諸邑，扼華北通東北之咽喉。朝陽向海，背依腹地，地勢形勝。幅員近二萬平方公里，居遼寧省第一，據遼省七分之一。
桃園市立圖書館總館

**桃園市立圖書館總館**，臺灣桃園市府治桃園區之公共藏書閣，民國十二年立，時維日據之新竹州立圖書館。卅四年光復，移與新竹州接管委員會。卅五年元月十一，籌新竹縣立圖書館，次月下旬隨遷移桃園鎮武陵里桃園區署內。民國一百〇七年，新舍乃建。

分類:桃園市圖書館
國際工人聯合會

**國際工人聯合會**者，肇於一八六四年，略稱**第一國際**。所宗者，蓋匯萬國勞工之意，銜萬國勞工之利，排解萬國勞動之困也。自馬氏入，社會主義納為章旨。依章法，馬克思但秘書耳，然位實居要。

一八六六年，於尼李窪擬定宣言，昭告於世，所宗者，科學社會主義是也。觕其所言，其究勞工受抑之真因者，蓋無以主殖貨之權也。

以此言之，其欲所成者，惟勞工之解放也。顧「解放」者，歧意甚也，萬國勞工，各有異見。列如英國社會黨之所見者，蓋甚殊異於巴枯寧所宗之無政府黨也。然維未決之事故，萬國勞工咸無異言也。

一八七二年，海牙會議即召，蓋二者所宗甚異，故析為二黨，一黨蓋馬氏所言「政權歸於一」，銜「集中民主社會黨」；其二蓋巴枯寧所帥，聲絕「政權歸一」，然其甚相合於「共產主義」也。

若夫共產主義，蓋以革命而立勞工之「國」而進殖力，其後「國」終消滅，不復為構造焉；然巴枯寧所宗者，蓋以徑直之革命而誅鋤「國」之實體，以勞工自治、工約為聯而代之，終焉階級社會消亡焉。

維此故，合會機關徙址紐約。

## 引據
酸與

**酸與**，乃古譚之異獸也，據《山海經》所載：「有鳥焉，其狀如蛇，而四翼、六目、三足，名曰**酸與**。其鳴自叫，見則其邑有恐。」

分類:中華古譚之生物
蠃魚

**蠃魚**者，乃古譚之異獸也，據《山海經》所載：「**蠃魚**，魚身而鳥翼，音如鴛鴦，見則其邑大水」。

分類:中華古譚之生物
土螻

**土螻**者，乃古譚之異獸焉，據《山海經》所載，其狀如羊而四角，是食人。居於西南四百里，曰昆侖之丘，是實惟帝之下都，神陸吾司之。

分類:中華古譚之生物
䍺

thumb|䍺

**䍺**，乃古譚之異獸也，據《山海經》所載，其狀如羊而無口，不可殺也，居於東四百里，曰洵山，其陽多金，其陰多玉。

分類:中華古譚之生物
蠪姪

**蠪姪**，乃古譚之異獸也，據《山海經》所載，其狀如狐，而九尾、九首、虎爪，其音如嬰兒，是食人，食之不眯，居於鳧麗之山。

分類:中華古譚之生物
鰼鰼

**鰼鰼**，乃古譚之異獸也，據《山海經》所載：「涿光之山，嚻水出焉，而西流注於河。其中多**鰼鰼**之魚，其狀如鵲而十翼，鱗皆在羽端，可以御火。」

分類:中華古譚之生物
刁慶湘

**刁慶湘**字信德，生於廣東興寧縣。初得學於檀香山，卒業於上海聖約翰大學，獲醫學士學位。

光緖三十四年，任上海同仁醫院醫生。

宣統二年，任南非洲特蘭斯瓦爾某醫院主任醫生。

民國元年，以半官費遊美，入本薛文尼大學，習醫學。

二年，得醫學博士學位，任本薛文尼中國學學會會長。

撰近世醫學之急需，公衆衛生敎育等文，載於醫學雜誌。

三年，歸國，任敎員。

五年，任上海同仁醫院主任醫生。

十一年，任中華醫學會會長。

三十五年，任上海聖約翰大學校長。

## 引據


分類:中華民國醫者列傳
羅羅

**羅羅**，乃古譚之異獸也，據《山海經》所載：「又西三百五十里，曰萊山，其木多檀楮，其鳥多**羅羅**，是食人。」

分類:中華古譚之生物
猾褢

250px|center|猾褢

**猾褢**者，乃古譚之異獸焉，據《山海經》所載，其狀如人而彘鬣，穴居而冬蟄，其音如斫木，見則縣有大繇。」

分類:中華古譚之生物
萌妻食神 (動畫)

**萌妻食神**，中國網絡動畫也，杭州娃娃魚動畫作之，改編自紫伊二八一所著同名網絡小說。首季於二〇一八年始映，共十二回。亦存有同名電視劇。

分類:中國動畫
董衡 (漢)

**董衡**者，魏將龐德麾下。

時關羽圍曹仁，衡隨龐德赴援，會水淹七軍，諸將避水上堤，羽見擊，德力拒之，衡同董超欲降，皆為德收斫。

## 據
*《三國志》
董衡 (清)

**董衡**者，本名**行**，福建泉州府晉江縣人。雍正八年庚戌科三甲進士。官建德縣、山東定陶縣知縣，乞終養回籍。十八年，服闕，任山西猗氏縣知縣。

## 據
*《晉江縣志》
*《定陶縣志》
*《清代官員履歷檔案全編》
禽滑釐

**禽滑釐**，字**慎子**，魏人也。墨翟弟子。曾入儒門，受業於子夏。

禽滑釐事墨子三年，手足胼胝，面色黧黑，不敢問欲也。墨子哀之，備酒脯，行至泰山，坐於葇荑。禽滑釐拜而嘆，以求守城之道。墨子令其待，曰「明其術者，古亦有之，然其內不親民，外不約治，以寡猲眾，遂身死國亡。若子不詗知，恐為身累。」禽滑釐再拜，問守道，若敵眾而勇，留礙門濠，雲梯即施，兵卒並進，為之奈何邪？墨子俱答之，傳其畢生之學。

丙辰，楚伐宋，公輸盤為楚造雲梯之械，成，欲困商丘。墨子起於齊，欲退其兵，行十日至於郢。公輸欲殺之，以為宋莫能守。墨子謂當此時，禽滑釐率眾三百餘，持守圉之器，待楚伐矣。雖殺其身，然不得取也。遂楚王無攻於宋矣。

禽滑釐曾問於墨子：「錦繡絺紵，可安用邪？」墨子對之，以夏禹商紂喻解之，又反質之，若今當凶年，有人欲予子侯珠，然不得賈之，又欲予子一鍾粟，若子取珠，則不得粟，反之亦然，子何以擇？禽子對曰：「吾取粟耳，可以救窮。」墨子以為然，果腹常暖，居而常安，後而求其美、其麗、其樂也。禽滑釐諳之。

## 據
*《史記· 儒林列傳》
* 《墨子·公輸》
* 《說苑·反質》
分類:周列傳
非儒

**非儒**者，《墨子》之篇名也。原有上下二篇，其上篇已佚，今僅存其下篇。是篇乃墨家後學宗其師說，備論儒術之失，洋洋灑灑，足見昔時儒墨兩家爭鳴之概。其文大要有二：一曰詰其學，二曰斥其行。

## 詮敘
儒者曰：「親親有術，尊賢有等。」，具而言之，其禮曰「喪父母三年，妻，後子三年，伯父叔父弟兄庶子其，戚族人五月。」墨子辯曰，「若以親疏為歲月之數，則親者多而疏者少，是妻後子與父同也；若以尊卑為歲月數，則是尊其妻子與父母同，而親伯父宗兄而卑子也」，以其禮言，焉有此逆邪？

儒者謂人固有天命，若富若寡，若民若貴，天命決之，人不可損益之。墨子辯曰：「群吏信之，則怠於分職；庶人信之，則怠於從事。」然吏不治則亂，怠則農桑緩，宗此者，賊天下是也。

儒者云「君子必古其服言，然後仁也」。墨子對之，謂今之古言古服，悉曾新矣。當古時之人，著新服、言新辭，此非君子乎？

儒者曰，「君子循而不作也。」墨子對之，曰古時羿作弓，伃作甲，奚仲作車，巧垂作舟，今之鮑、函、匠無為新事，此君子邪？羿、伃、奚仲、巧垂皆小人邪？若此循而復之，今人必從古人事，古人悉小人也，則今人悉從小人之事乎？

儒者曰，「君子勝不逐奔，揜函弗射，施則助之胥車。」墨子對之，若皆仁人，則不相敵也；仁人蓋以是非之理相告，無故而從有故，非知而從有知者，見善必從，此仁人也。若兩暴相爭，勝者不逐，掩函弗射，助之胥車，雖盡之，然不得為君子也。

儒者曰，「君子若鐘，擊之則鳴，弗擊不鳴也。」墨子對之，仁人之道者，事上則忠，事親則孝，務善則美也。亦云若今有亂寇，盜賊即作，似機辟將發，他人弗知，惟爾知之，然汝弗問弗言，夫大亂之賊也。

下亦有喻論，以孔某之德行以非儒之過也。假晏子謂曰，「孔丘之荊，知白公之謀，而奉之以石乞，君身幾滅，而白公僇。」孔某見景公，欲封於尼谿，告於晏子，其言不可，下敘其故，曰「浩居而自順，不可以教下；好樂而淫人，不可使親治；立命而怠事，不可使守職；宗喪循哀，不可使慈民；機服勉容，不可使導眾。」又言齊、吳破國之難，伏尸難言其數，悉孔丘所誅也。

後孔丘為魯之司寇，以公奉季孫，其欲走，同邑人爭門關，孔某決之。

待一日，孔某困於蔡陳，藜羹不糝。十日，子路得一豚，孔丘不問其所由來而食之，亦號人衣以酤酒，亦無問之所來。後哀公迎孔丘，席不端弗坐，割不正弗食，子路問曰：「何其與陳、蔡反邪？」孔丘言：「曩與女為苟生，今與汝為苟義。」墨子詬之，云其飢約則不辭妄取以活身，贏飽則偽行以自飾，汙邪詐偽也。

終言弟子之於其師，必脩其言，法其行，力不足，知弗及而後已。然今孔丘所行，儒士則可以疑矣。

分類:墨家
祝融夫人

**祝融夫人**，見於《三國演義》，孟獲妻。為火神祝融後，有弟帶來洞主。善飛刀，百發百中。時南蠻為諸葛亮侵，奪三江城，融刃擊張翼、索絆馬忠，擒之，然為趙雲、魏延釁，中伏，為馬岱擒，各還之。孟獲敗，同降諸葛亮。
韓德爾

**韓德爾**，公曆一六八五年二月廿三日生，生德意志薩克森-安哈特，學於義，職於英，生年月與艾森納哈人巴赫同。巴洛克時期作曲者。卒於公曆一七五九年四月十四英倫。

善歌劇、神劇、頌歌、管風琴協奏曲、管弦樂曲。與音樂之父啟古典樂，與巴、泰、維齊。

韓氏作歌劇四十一，奏鳴曲三十七，風琴曲廿，聖樂不勝枚舉。後莫札特、貝多芬考之。有生之年，得高至今。原撰義式歌劇，其數甚蕃，後故歌劇勢微，遂撰神劇，多合聲代聲部，更變樂風。「水上音樂」、「皇家煙火」，「彌賽亞」為後氏推服，其作「彌賽亞」之第四十有四，即「哈列路亞」，更譽「天使國歌」。

分類:神聖羅馬帝國列傳
墨子

縮圖|墨子像，後世繪之。

**墨子**，生于宋昭公元年，子姓，墨氏，名翟，宋人也，一說魯人。嘗習儒術，懟儒之瑣，立墨家，著墨說。即死，墨家三分。

楚王攻宋，公輸盤為雲梯。墨子聞之，行數日至郢見盤，說其止攻宋。墨子九距盤攻城之機變，守圉仍有餘。盤詘，欲殺之，然其弟子已持守圉之器，立於宋城待之，楚王服，無攻宋。歸齊，天雨，宋守閭者不內，曰：「治於神者，眾人不知其功，爭於明者，眾人知之。」

其駁儒之禮義，判婚喪儀禮，撓「親有差」，抨禮樂與政事、生產無益，假晏嬰儔之口，諷孔子與君、民咸口上仁義，實則叛亂，蠱惑子民。翟生行簡「量腹而食，度身而衣」。

秉「節用，節葬，非樂」，從「短褐之衣，藜藿之羹，朝得之，則夕弗得」是以「摩頂放踵，利天下，為之」。

其云其言未有刑政之時，千人千義，其人茲眾，其所謂義者亦茲眾。天下之所以亂者，蓋生於無政長。當選天下之賢可者，立以為天子。若其力不足，則可選天下之賢可者，立之以三公，然天下之大，遠國異土之民，是非利害之辯，不可一二而明知，故可分萬國，立國君，若其力亦不足，則可選國之賢可者，立之以政長。

又言，今天下無大小國，皆天之邑也。人無幼長貴賤，皆天之臣也。是以知天欲人相愛相利，而不欲人相惡相賊也。

墨子善格致之學，立三物論，分故、理、類。物學者，言力、動與止。幾何學者，點謂端，線謂尺，面謂區，體謂穴。粒子論者，無間，謂端也。槓桿原理者，言重、權、稱頭與尾。光學者，乃為針孔成像，證直進性。蔡元培曰：「先秦唯墨子頗治科學。」

## 據

分類:周列傳
帶來洞主

**帶來洞主**，見於《三國演義》。火神祝融氏後，孟獲妻祝融夫人弟，八番部长。

時孟獲為諸葛亮五縱，歸居銀坑洞。洞主薦木鹿大王，驅獸抗蜀，為亮敗。洞主縛孟獲夫妻偽降，欲刺亮不得，乃六擒六縱，又薦烏戈國主兀突骨，領藤甲軍，敗，乃同獲等歸服。
兀突骨

**兀突骨**，見於《三國演義》，南蠻烏戈國主，長丈二，不食五穀，以蛇獸為飯；身有鱗甲，刀箭弗侵。著日月狼鬚帽，披金珠纓絡，肋露鱗甲，目有微光。

時孟獲六縱，為帶來洞主薦，兀突骨領兵長土安、奚泥，甲兵三萬，勝魏延十五陣，擊至蟠蛇谷，為諸葛亮伏以焚擊，均沒。
木鹿大王

**木鹿大王**，見於《三國演義》，南蠻八納洞主，詣法術，出則騎象，可呼風喚雨，有虎豹豺狼蛇蠍隨之。

時孟獲五縱，木鹿大王有三萬神兵，為之英勇，以巨象親征退蜀。然諸葛亮以巨獸燃物，象獸見悚，潰亂，大王踐絕。
孟獲

**孟獲**者，益州建寧人，乃南中豪強，有信望。會劉備崩，為耆帥雍闓煽叛。闓為高定弒，獲集殘部，拒諸葛亮，為亮七擒七縱，見服，軍至滇池，蜀軍還，亮以「不留兵，不運糧」，乃命獲治南郡，遷御史中丞。

小說《三國演義》以獲為南中大王，以雍闓等為部，祝融夫人為妻，節、優為兄弟。其事雖極盛行於華人，然非史實，數將事蹟，亦為造纂。

## 據
*《三國志注》
*《漢晉春秋》
*《華陽國志》
牛金

**牛金**，曹魏將也。

時曹操以曹仁守荊州，牛金屯兵江陵，拒吳将周瑜萬軍，為其所圍，仁解圍，得還。後為司馬懿將，青龍三年，退蜀將馬岱，景初二年任後将軍，征公孫淵。

或讖緯「牛繼馬後」，為司馬懿鴆殺。

## 傳聞
北朝傳聞，恭王司馬覲妃夏侯光姬私小吏牛氏誕晉元帝。

## 評
*羅大經：「司馬氏欺人孤寡，而奪之位，不知魏滅未幾，而晉亦滅矣。何也？元帝乃牛金之子，則是司馬氏為牛氏所滅也。」
*蔡東藩：「中冓遺聞不可詳，但留一脉保殘疆。若非當日牛金力，懐愍沈淪晉已亡。」

## 據

*《三國志》
輴

**輴**者，亦作**䡅**、**楯**、**𣚆**、**輇**，一曰**靈輴**，載柩之車也，又泥行所乗也，以板為之，其狀如箕，擿行泥上。

## 注
### 康熙字典
【廣韻】丑倫切【集韻】【韻會】敕倫切【等韻】丑屯切，音椿。【廣韻】載柩車也。【禮·檀弓】菆塗龍輴。【註】輴車載柩，而畫龍爲楯，故曰龍輴。

又泥行所乗也。【書·益稷子乗四載註】泥乗輴，以板爲之，其狀如箕，擿行泥上。【史記·河渠書】作橇。【漢書·溝洫志】作毳。

又【禮·喪大記】大夫葬用輴。【註】輴，當爲輇車之輇。◎按《玉篇》輴與䡅同，不與輇同。輇與輲同。諸書多混纏眯目，附記於此。

### 說文解字
(䡅)車約䡅也。巾車職云。孤乗夏篆。卿乗夏縵。大鄭曰。夏、赤也。篆讀爲圭瑑之瑑。夏瑑、轂有約也。玄謂夏瑑、五采畫轂約也。夏縵亦五采畫、無瑑耳。玉裁謂鄭說夏瑑卽詩之約軝。毛公所謂長轂之軝、朱而約之也。但許君篆作䡅。以約䡅系之輿。下文以約軝系之轂。與二鄭迥異。依許意葢謂轛輢軨等皆有物纏束之。謂之約䡅。以赤畫之。謂之夏䡅。卿雖赤畫而無約。謂之夏縵。䡅之言巡也。巡繞之䛐。此許之周禮說也。从車。川聲。敕倫切。古音在十三部。周禮曰。孤椉夏䡅。故書作綠。或爲篆。此字形之異也。許所據篆作䡅。此聲相近而異也。一曰下棺車曰䡅。禮經有輴車。玉篇、廣韵皆謂䡅輴同字也。士喪禮。遷於祖用軸。注曰。軸、輁軸也。狀如轉轔。刻㒳頭爲軹輁。狀如長牀。穿桯。前後著金。而關軸焉。天子諸侯以上有四周。謂之輴。天子畫之以龍。按惟天子諸侯殯葬朝廟皆用輴。許云下棺車。謂天子諸侯窆用䡅也。

## 據
櫬

**櫬**者，亦作**榇**、**藽**、**𧅜**，棺也，今曰**棺材**，據《小爾雅•廣名》：「空棺謂之**櫬**，​有尸謂之**柩**。」

## 注
### 康熙字典
【唐韻】【集韻】【韻會】𠀤初覲切，音襯。【說文】棺也。【左傳·襄二年】穆姜爲櫬。【疏】櫬，親身棺也。以親近其身，故以櫬爲名。

又【爾雅】釋櫬者三：一，櫬，木槿。【註】今王蒸。一，櫬，梧。【註】今梧桐。一，櫬，采薪。【疏】樵薪一名櫬，一名采薪。

又七刃切，親去聲。木槿也。

又雌人切，音親。義同。

又【類篇】古玩切，音貫。汲器。

又【正韻】寸遴切，音襯。義同。

### 說文解字
(櫬)棺也。玉篇曰：親身棺也。按天子之棺四重，諸公三重，諸侯再重，大夫一重，士不重。天子水兕革棺冣在内，諸侯杝棺冣在内。檀弓：君卽位而爲柙。柙謂杝棺親屍者。椑，堅箸之言也。從木親聲。初僅切。十二部。春秋傳曰：士輿櫬。左傳僖六年文。

## 據
簦

**簦**者，笠而有柄如蓋也，用以禦雨，大而有把，手執以行，即今之**雨繖**。

## 注
### 康熙字典
【廣韻】【集韻】【韻會】【正韻】都騰切，音登。【說文】笠蓋也。【史記·平原君傳】虞卿躡蹻擔簦，說趙孝成王。【註】簦，長柄笠。【急就篇註】簦、笠，皆所以禦雨。大而有把，手執以行，謂之簦。小而無把，首戴以行，謂之笠。【古逸詩·越謠歌】君擔簦，我跨馬，他日相逢爲君下。

又【篇海】竹也。

### 說文解字
(簦)笠葢也。笠而有柄如葢也。卽今之雨繖。史記。躡屩擔簦。按簦亦謂之笠。渾言不別也。士喪禮下篇。燕器杖笠翣。注曰。笠、竹葢也。云葢則簦也。又按疏云。、竹靑皮。恐非是。疑同箁。竹箬也。今人謂之箬帽。从竹。登聲。都滕切。六部。

## 據
湩酪

**湩酪**者，通語謂之**奶酪**，湩製之酪也，富蛋白質與脂質。湩酪太半黃、白，亦有他色。

## 據
孟勝

**孟勝**者，墨之鉅子也。率眾死義於陽城君也。

其交好於楚之陽城君，陽城君令之守邑，毀璜以為符，符合則聽之。荊王薨，楚顯族群攻吳起，吳起伏於王屍，群臣射之，有中王屍。陽城君與焉，肃王罪之，其欲走，遂收其邑。孟勝以肃王無符，拒之，然以己力弗可抵，亦不可死。徐弱諫之，云若死有益陽城君，則死之可以；反之無益，此絕墨者於世也。孟勝對之，謂之其於陽城君，非師即友，非友即臣，若今日不死，則嚴師不必於墨者，求賢友亦不必於墨者，求良臣亦不必於墨者矣。死之所以行墨之義，而繼其業者也。

後禪其位於田襄子，以為賢者，墨者不必絕於世也。徐弱以為義，身先之，轉而自刎，孟勝繼之，後死者百八十。三人致令於田襄子，後欲返楚而死。田襄子止之曰：「孟子已傳鉅子於我，當聽。」不從，反楚而殉。

## 據
* 《呂氏春秋•離俗覽》
脰

**脰**者，亦作**𦣓**，一曰**頸**、**項**，身之一體也，通於物者，連首及軀。若脰絕，乃卒。

## 注
### 康熙字典
【唐韻】徒𠋫切【集韻】【韻會】【正韻】大透切，𠀤音豆。【說文】項也。【玉篇】頸也。【博雅】脰，項也。【左傳·襄十八年】兩矢夾脰。【註】脰，頸也。【史記·田單傳】自奮絕脰而死。【註】脰，頸。齊語也。

又脰鳴。【周禮·冬官考工記·梓人】以脰鳴者。【註】脰鳴，鼃黽屬。

又鳥名。【爾雅·釋鳥】燕白脰烏。【疏】白項而羣飛者謂之燕烏。燕烏，白脰烏也。

又【博雅】脰，錯也。【又】饌也。

又【韻補】叶音覩。【柳宗元·牛賦】牟肰而鳴，黃鍾滿脰。抵觸隆曦，日耕百畝。畝音姥。

又叶音渡。【揚雄·羽獵賦】角搶題注，䠞竦讋怖。魂亡魄失，觸輻關脰。

### 說文解字
脰，項也。頁部曰。項、頭後也。按頭後卽頸後也。左傳曰。兩矢夾脰。公羊傳曰。宋萬搏閔公。絕其脰。注。脰、頸也。齊人語。士虞禮。膚祭三。取諸左膉上。注。膉、脰肉也。古文曰左股上。此字從肉。非從殳矛之殳聲。鄭意謂股者髀也。禮經多言髀不升。則取諸左股爲膚祭。非也。尋古文用字之例。假股爲膉正與假脾爲髀、假肫膞爲腨、假胳爲骼、假頭爲脰皆以異物同音相假借。股與膉當是同音。葢從肉役省聲。如坄疫豛皆從役省聲之比。役與益同部。此股非股肱字。注當云此字從肉從役省聲。非從殳矛之殳聲。今本脫誤不完。據賈疏云。鄭以殳與股不是形聲之類。其理未審。賈實錯解。而可證有非字。今本又奪非字。則更不可通矣。从肉。豆聲。徒𠊱切。四部。

## 據
墨子 (書)

夫**墨子**者，墨家之著也，其書七十一篇，今存五十三篇，有十八篇闕矣。其可分二部，前蓋墨子其人之義術，後蓋墨之名學也。

其書之目錄蓋下所示焉：

## 據
*墨子 - 中國哲學書電子化計劃

分類:墨家
梏

**梏**者，據《說文解字》乃手械也，常繫於囚，以縛其事。在其足曰**[[桎]]**，在手曰**梏**。

## 據
醝

**醝**者，一曰**白酒**，酒名也。

據《集韻》、《韻會》、《正韻》，「醝」𠀤才何切，音**𪉵**，同**鹺**。

## 據
墨辯

**墨辯**者，《墨子》之經上、經下、經說上、經說下、大取、小取六文並合而成之。
經者，名界也，論題也。經說者，釋讀經者也。大取者，以墨家之辯術，言「兼愛」之道，證墨家之道義，蓋此論「道」，故名大取。小取者，以經之要旨，構說辯之文，蓋此重「術」，遂名小取。

## 詮敘
於經上，墨子名而界之。
* 若云**故**者，所得而後成也，復有大小之判分。大故者，揭桓者也；小故者，副次者也。
* 下有**體**者，分之於和者也。
* 名者，所以謂，物之辭義也；實者，所謂，物之質也。
* 名復有三：曰達名、曰類名、曰私名。**達名**者，萬物通名也，諸如物、器。**類名**者，類集之物也，諸如馬、牛。**私名**者，專名也，若一人名張三，故張三是為私名也。
* 以墨之認識論，實成名，名成辭。
* 謂者，解議於主語也。
* 移者，轉也。移謂者，蓋名詞移為謂也。
* 舉者，言以事物之本質也。舉謂者，自動詞也，若狗吠，蓋自發而為也。
* 加者，有對象之動詞也。加謂者，他動詞也，子斥狗，蓋子之斥加之於狗也。
* 同者，有重同、體同、合同、類同也。重同者，一物兩名也。體同者，分之於體而同，諸如牛羊悉有角，此體同也。類同者，次異而類同，若黑貓白貓之異，在於其色，而非其類。同名者，能指同而所指異，若剩餘之於馬政經與鄙俚計學。

於經下，嘗言辯之術也。
* 復若**止**者，通意後對，名學之同一律是也。
* 推論之難，於之大小也。
* 而物可棄其一，蓋有因也；而不可棄其一者，同體也。
* 物盡同名，然其意不同。此語言學之所指與能指之異也。
* 謂辯無勝，必不當，非同者，則異也。此名學之排中律是也。

於大取，嘗以辯術以言墨兼愛之道。

於小取，嘗以經之要旨，以言辯術。
* 夫辯者，在於明是非、審治亂、明同異、察名實、處利害，決嫌疑。為及之，當「摹略萬物之然，，論求群言之比。」以名舉實，以辭抒意，以說出故，以類取，以類予。有諸己不非諸人，無諸己不求諸人。
* 或者，不盡如此也；假者，今弗如此也
* 效者，為之法也。故合法者，然也；非法者，非也。
* 辟者，舉他者而言之。
* 侔者，同詞義而可俱行。
* 援者，甲辭為正，乙辭非必為假也。
* 推者，彼所非之辭，同於其所准者，反質之也。
* 物不可有以同而全然同矣。
* 推論之「侔」，規制而為正。
* 彼然者，必有所亦然也。彼然者同，其所以然不必同。
* 「辟」、「侔」、「援」、「推」之術，行異轉而為狡辯，離辭之遠而失其意。
* 故言多方，類之殊，故之異，當不可偏觀也。
* 夫事物以其正而然，有以其正而非然，亦有以其非正而然。

## 墨辯之術
此見諸於小取也。
### 是而然

### 是而不然

### 不是而然

### 一周而一不周

### 一是而一非者

分類:墨家
葑

**葑**者（府容切，音）亦作**蘴**、**菘**、**蕘**，一曰**蔓菁**，菜名也，根雖惡，莖葉可食。

## 說文解字注
葑、須從也。說文曰。三家互異而皆不誤。葑須為雙聲。葑從為曡韻。單之為葑。絫之為葑從。單之為須。絫之為須從。語言之不同也。或許所據爾雅與今本異矣。坊記注雲。葑、蔓菁也。陳宋之閑謂之葑。方言雲。蘴蕘、蕪菁也。陳、楚之郊謂之蘴。郭注。蘴舊音蜂。今江東音嵩。字作菘也。玉裁按。蘴菘皆卽葑字。音讀稍異耳。須從正切菘字。陸佃、嚴粲、羅願皆言在南為菘。在北為蕪菁、蔓菁。若菰葑讀去聲。別是一物。從艸。封聲。府容切。九部。

## 據
泭

**泭**者，亦作**桴**、**𣻜**、**坿**、**柎**，一曰**撥**，編竹木以渡也。

## 注
《唐韻》《集韻》《韻會》《正韻》𠀤芳無切，音。

泭，編木㠯渡也。周南。江之永矣。不可方思。傳曰。方、泭也。卽釋言之舫、泭也。爾雅字多從俗耳。釋水曰。大夫方舟。士特舟。庶人乘泭。方言曰。泭謂之筏。筏、秦晉之通語也。廣韵曰。大曰、曰筏。小曰泭。按論語乘桴于海。假桴爲泭也。凡竹木蘆葦皆可編爲之。今江蘇、四川之語曰。从水。付聲。芳無切。古音在四部。

## 據
窌

**窌**者，一曰**窖**、**奅**、**𥥹**、**𥨌**、**𥥤**，藏物之囷也，常置地下，剔窌而成之，據《荀子·富國》：「垣窌倉廩者，財之末也」。
## 注
【集韻】【正韻】居効切，音敎，與窖同。【周禮·冬官考工記】囷窌倉城逆牆六分。【註】穿地曰窌。【荀子·榮辱篇】餘刀布有囷窌。【註】窌，窖也。城藏曰窖。

又【唐韻】匹貌切【集韻】披敎切，音砲。義同。

又【廣韻】起釀。亦大也。同奅。

又南窌，縣名。【史記·衞靑傳】封公孫賀爲南窌侯。

又【廣韻】力嘲切【集韻】力交切，音寥。深空之貌。【馬融·長笛賦】庨窌巧老。【註】深空貌。

又【韻會補】窌字同，與字不同，从申丣之丣，古酉字，力救切，音溜。从寅戼之戼，音砲。戼，古卯字。
## 據
鮫

250px|thumb|鮫

**鮫**者，一曰**鮫魚**，動物也，長達一二丈，常舍熱帶海洋，肉食性。卵胎生。游速翕忽。其鰭供食。鯊魚多種，有極大者，其皮如沙，今人以為刀劍鞘。吹沙，小魚耳，體圓而有點文。

## 注
### 康熙字典
【唐韻】古肴切【集韻】【韻會】【正韻】居肴切，音交。【說文】海魚，皮可飾刀。【山海經】漳水東南流注于睢，其中多鮫魚，皮可飾刀劒，口錯治材角。【註】鮫，鮒魚類也。皮有珠文而堅，尾長三四尺，末有毒，螫人。【述異記】魚虎老，變爲鮫魚。【通雅】鮫，海鯊魚之最大者也。【本草】陳藏器曰：鮫魚出南海。似鼈無腳而有尾。一名沙魚，一名鰒魚。李時珍或言：本作，譌爲鮫。鮫長丈許，腹有兩洞，貯水養子，一腹容三四子，朝從口出，暮還入母腹。【史記·禮書】鮫韅。【註】徐廣曰：鮫魚皮可以飾服器。【後漢·輿服志】皆以白珠鮫爲剽口之飾。【荀子·議兵篇】楚人鮫革犀兕以爲甲。【註】以鮫魚皮及犀兕爲甲。

又官名。【左傳·昭二十年】澤之萑蒲，舟鮫守之。【註】舟鮫，官名也。【疏】鮫，大魚之名，澤中有水有魚，故以舟鮫爲官名也。

又鮫人。【左思·吳都賦】訪靈夔於鮫人。【註】鮫人居水中。【述異記】鮫人水居如魚，不廢機織，眼泣則成珠。

### 說文解字注
鮫。海魚也。皮可飾刀。今所謂沙魚，所謂沙魚皮也。許有魦字，云从沙省。葢卽此魚。陳藏器曰：沙魚狀皃非一。皆皮上有沙，堪揩木，如木賊。蘇頌曰：其皮可飾刀靶。按其皮可磨錯，故通謂之䱜魚。音措各切。有鐇䱜，有横骨在鼻前如斤斧形者也。有出入䱜，子朝出求食暮還入母腹中者也。淮南子：鮫革犀兕爲甲冑。中山經有鮫魚，郭云：卽此魚。中庸：黿鼍鮫龍。本又作蛟。从魚交聲。古肴切。二部。

## 據
罛

**罛**者，亦作**𦊡**、**𦊶**、**𦋆**、**𦊬**，魚之罟也。

## 注
### 康熙字典
【廣韻】古胡切【集韻】【韻會】【正韻】攻乎切，音姑。【說文】魚罟也。【爾雅·釋器】魚罟謂之罛。【註】最大罟也。【詩·衛風】施罛濊濊。【魯語】水虞於是乎講罛罶，取名魚。

又【張衡·西京賦】睽**罛**庨豁。【註】形貌。

### 說文解字
(罛)魚罟也。衛風碩人曰。施罟濊濊。釋器、毛傳皆曰。罛、魚罟。从网。瓜聲。古胡切。五部。詩曰。施罛濊濊。按此可以正今本水部𤂾𤂾、大部𤂾𤂾之譌。

## 據
公曆一月二十日

**一月二十日**者，公曆之二十日也，距歲暮餘三百又四十五日（閏年乃三百又四十六日）。
雨

**雨**者，亦作**㲾**、**𠕒**、**𠕘**、**𠕲**、**𩁼**、**𩗿**，水從雲下也。雨字，一象天，冂象雲，水霝其閒也。凡雨之屬皆从雨。

## 注
### 康熙字典
【唐韻】【集韻】【韻會】𠀤王矩切，音羽。【說文】水从雲下也。一象天，冂象雲，水霝其閒也。【玉篇】雲雨也。【元命包】隂陽和爲雨。【大戴禮】天地之氣和則雨。【釋名】輔也。言輔時生養。【易·乾卦】雲行雨施，品物流行。【書·洪範】八庶徵，曰雨，曰暘。

又【爾雅·釋天】暴雨謂之涷，小雨謂之霡霂，久雨謂之淫。陸佃云：疾雨曰驟，徐雨曰零，久雨曰苦，時雨曰澍。

又穀雨，二十四氣之一。見【後漢·律曆志】。

又【正字通】雨虎，蟲名。遁甲開天圖曰：霍山有雨虎，狀如蠶，長七八寸，在石內，雲雨則出，可炙食。或曰石蠶之類。詳見【本草綱目】。

又【集韻】歐許切，音𢮁。義同。

又【廣韻】【集韻】【韻會】𠀤王遇切，音芋。【集韻】自上而下曰雨。【韻會】風雨之雨上聲，雨下之雨去聲。【詩·邶風】雨雪其雱。

又【小雅】雨我公田。【釋文】雨，于付反。【禮·月令】仲春始雨水。【註】漢始以雨水爲二月節。

又叶羽軌切，音以。【易林】隂積不已，雲作淫雨。

### 說文解字
(雨)水從雲下也。引申之凡自上而下者偁雨。一象天。冂象雲。水霝其閒也。氺者、水字也。王矩切。五部。凡雨之屬皆从雨。

(𠕲)古文。象形。

## 據

分類:氣象
分類:基礎之文
分類:水
鉅子

**鉅子**者，墨之學宗也。偶或書以「巨子」。今可查任鉅子者有三，若孟勝、若田襄子、若腹䵍。

雖然，墨子非是鉅子，然其自為學宗，自其始有服役者百八十人，皆可為赴火蹈刃，死不還踵，摩頂放踵以利天下。自墨子始，下同上義，惟命是從。事辯者，謂之墨辯；事俠者，謂之墨俠。

昔首任鉅子孟勝，守義而自刎於楚，禪於田襄子，後至腹䵍。

鉅子顧為學宗，然亦當嚴於教法也。腹䵍居秦，其子殺人，秦惠王以其年長而無他子，令吏弗誅之。腹䵍以墨家法
「殺人者死，傷人者刑」，為公義而殺其子也。
## 據
* 《孟子·盡心上》
* 《淮南子·泰族訓》
* 《呂氏春秋·離俗覽》
* 《呂氏春秋·孟春紀·去私》
霡霂

**霡霂**者，《說文解字》作**霢霂**，一曰**溟濛**，細雨也。以其積小，常至地表前已大蒸，故難察焉。

## 據

分類:氣象
分類:基礎之文
分類:水
涷

**涷**者，豪雨也，常致災。

## 注
### 康熙字典
【唐韻】【正韻】德紅切【集韻】【韻會】都籠切，𠀤音東。水名。【說文】涷水，出發鳩山，入于河。

又【爾雅·釋天】暴雨謂之涷。【註】江東呼夏月暴雨爲涷雨。

又【玉篇】瀧涷，露貌。一曰沾漬貌。

又顆涷，草名。【本草】款冬一名顆涷。

又【廣韻】【集韻】【韻會】【正韻】𠀤多貢切，音凍。義同。

### 說文解字

(涷)涷水。水上補涷字。以下皆同。出發鳩山。入河。北山經曰。又北二百里曰發鳩之山。漳水出焉。東流注于河。水經注濁漳篇曰。漳水、又東。涷水注之。涷水西出發鳩山。東徑余吾縣故城南。又東徑屯畱縣故城北。又東流、注于漳。故許愼曰水出發鳩山。入關。從水、東聲也。案酈注作入關。不可通。說文云入於河。亦與水道不合。又但云出發鳩山。不言發鳩所在郡縣。葢許所據山海經作涷水出焉、東流注于河。故許仍舊立文。如下文涻出北嚻山、入邙澤。亦全用北山經語。涷作漳、正如今北山經作涔許作涻及木部引樜出發鳩山今作柘之比。泑涷字皆出山海經、故類舉之耳。若依水經注、則涷入濁漳。濁漳徑入海。不入河。發鳩山淮南子注、水經、山海經注皆云在上黨長子縣西。今山西潞安府長子縣縣西五十里有發鳩山。从水。東聲。德紅切。九部。按方言瀧涿謂之霑漬。瀧涿亦曰瀧涷。又爾雅、楚辭有涷雨。王云暴雨也。

## 據

分類:氣象
分類:基礎之文
分類:水
刃牙斷袖否乎

《**刃牙斷袖否乎**》，東瀛電視劇，映於全球觀察臺。金田淳子原案，始於令和三年八月二十日映。

有一東瀛人，兒島茜，擅研斷袖，研一作漫畫，曰《刃牙》。
罟

**罟**者，亦作**䇢**、**𦊖**、**𦊙**、**𦊟**，網也，作結繩而成之，用以捕魚、鳥、兔等禽。

## 注
### 康熙字典
𦊖【廣韻】公戸切【集韻】【韻會】果五切，𠀤音古。【說文】罔也。【玉篇】魚罔也。【易·繫辭】結繩而爲罔罟。【釋文】取魚曰罟。【詩·小雅】畏此罪罟。【傳】罟，網也。【周禮·天官·獸人】掌罟田獸。

### 說文解字
(罟)网也。小雅小明傳曰。罟、网也。按不言魚网者。易曰。作結繩而爲网罟。以田以漁。是网罟皆非專施於漁也。罟實魚网。而鳥獸亦用之。故下文有鳥罟、兔罟。从网。古聲。公戶切。五部。

## 據
雲

**雲**者，亦作**云**、**𦤆**、**𩂔**，山川氣也，乃天地之本，有其狀若懸於而赤。

## 注
### 康熙字典
【唐韻】【集韻】王分切【韻會】【正韻】于分切，𠀤音云。【說文】山川气也。从雨云，象雲回轉形。【廣韻】河圖曰：雲者，天地之本。【元命包】隂陽聚爲雲。【易·乾卦】雲行雨施。

又【詩·大雅】倬彼雲漢。【傳】雲漢，天河也。

又【爾雅·釋親】仍孫之子爲雲孫。【註】言輕遠如浮雲。

又【周禮·春官·大司樂】舞雲門大卷。【註】周所存六代之樂，黃帝曰雲門大卷。

又【史記·黃帝紀】官名，皆以雲命爲雲師。

又澤名。【書·禹貢】雲土夢作。

又【左傳·定四年】楚子涉睢濟江，入于雲中。【爾雅·釋地】楚有雲夢。【疏】此澤跨江南北，亦得單稱雲，單稱夢。【司馬相如·子虛賦】雲夢者，方九百里。

又【拾遺記】蓬萊山，亦名雲來。

又郡縣名。【前漢·地理志】琅邪郡雲縣。

又雲中郡。

又姓。【正字通】縉雲氏之後。唐雲洪嗣。明雲衢，雲岫。

又叶于員切。【𨻰琳·馬瑙勒賦】初傷勿用，俟慶雲兮。君子窮達，亦時然兮。　【說文】通作云。

### 說文解字
(雲)山川气也。天降時雨，山川出雲。从雨，云象回轉之形。回上各本有雲字，今删。古文衹作云。小篆加雨於上，遂爲半體會意，半體象形之字矣。云象回轉形，此釋下古文雲爲象形也。王分切。十三部。凡雲之屬皆从雲。

(云)古文省雨。古文上無雨，非省也。二葢上字，象自下回轉而上也。正月：昏姻孔云。傳曰：云，旋也。此其引伸之義也。古多叚云爲曰，如詩云卽詩曰是也。亦叚員爲云。如景員維河箋云員古文作云，昏姻孔云本又作員，𦕼樂我員本亦作云，尚書云來衞包以前作員來，小篆妘字籒文作𪔈是。云員古通用，皆叚借風雲字耳。自小篆别爲雲而二形迥判矣。

亦古文雲。此冣初古文。象回轉之形者，其字引而上行，書之所謂觸石而出，膚寸而合也。變之則爲云。

## 據

分類:氣象
分類:基礎之文
分類:水
列缺

**列缺**者，天隙電照也。列，通「裂」；缺，乃雲之隙；是電氣自雲中絕，故曰「列缺」矣。

## 據

分類:氣象
分類:基礎之文
薧里

**薧里**者，亦作**𧂎**、**𣨻**，一曰**冢**、**塚**、**墳**、**墓**，死人里也，葬其灰骨之地。

## 薧里
樂府相和曲有薤露、蒿里之歌。譙周、崔豹皆云。起於田橫自殺。從者爲作悲歌。崔云。謂人命奄忽。如薤上之露易晞滅。亦謂人死䰟魄歸於蒿里。蒿里辭曰。蒿里誰家地。聚斂䰟魄無賢愚。然則蒿里者、謂虛墓之閒也。且其字作蒿。此獨云薧、死人里。則字作薧而義亦殊。葢有一里人盡死者、因目爲薧里。許所聞不同譙、崔也。按周禮。乾魚謂之薧。內則。蓳荁衯榆免薧。注。免、新生者。薧、乾也。然則凡死而枯槁謂之薧。不必如許所說。从𣦸。

## 塚
冢，高墳也。土部曰。墳者、墓也。墓之高者曰冢。周禮冢人掌公墓之地是也。按釋山云。山頂曰冢。鄭注冢人云。冢、封土爲丘壟。象冢而爲之。此從爾雅說也。許以冢爲高墳之正偁。則不用爾雅說。引伸之凡高大曰冢。釋山及十月之交傳。山頂曰冢。乃借冢偁耳。釋詁曰。冢、大也。太子曰冢子。太宰曰冢宰。从勹。墓取勹義。豖聲。知隴切。

## 據
鵠

**鵠**者（𠀤胡沃切，音），亦作**䧼**、**鶴**、**黃鵠**，水鳥也，其聲鵠鵠。鵠大於鴈，羽毛白澤，其翔極高，而善步。一名**天鵝**。

## 注
### 康熙字典
【唐韻】【集韻】【韻會】𠀤胡沃切，音翯。【說文】鴻鵠也。【顏師古曰】鵠，水鳥，其聲鵠鵠。【本草】鵠大於鴈，羽毛白澤，其翔極高，而善步。一名天鵝。【史記·陳涉世家】燕雀安知鴻鵠之志哉。

又黃鵠。【玉篇】黃鵠仙人所乗。【前漢·賈誼傳】黃鵠之一舉知山川之紆曲，再舉知天地之圓方。

又鵠立。【後漢·袁紹傳】瞻望鵠立。【註】企佇之狀，如鵠立也。

又鵠蒼，犬名。見【博物志】。

又【爾雅·釋器】象謂之鵠。【郭註】鵠，治樸之名，謂治其樸未成器也。

又【後漢·吳良傳】大儀鵠髮。【註】鵠髮卽鶴髮。

又【集韻】【正韻】𠀤姑沃切，音牿。【周禮·天官·司裘】王大射，則共虎侯豹侯，設其鵠。【鄭司農云】鵠，鵠毛也。四尺曰鵠，謂之鵠者，取名於鳱鵠。鵠小鳥難中，是以中之謂雋。一說鵠，鳥之大者，有力飛遠，故正鵠取此。【禮·射儀】循聲而發，不失正鵠。【註】畫布曰正，棲皮曰鵠。鵠之言梏也。梏直，言人正直乃能中也。

又姓。見【萬姓統譜】。

又【正字通】音告。地名。鵠澤。【詩·唐風】從子于鵠。【毛傳】鵠，曲沃邑也。【前漢·地理志】鵠澤。【註】孟康讀告。

又【呂覽】鵠乎其羞周智慮也。【註】鵠讀如浩，大也。○按《正字通》云：《轉註古音》《讀書通》俱云鵠通作鶴。《淮南子·覽冥訓》：鴻鵠，鶬鶴，莫不驚憚伏竄。《班固·西都賦》：𤣥鶴白鷺，黃鵠鵁鸛。《左思·吳都賦》：鳥則鸘鵠、鶄鶴。皆分鵠、鶴爲二，至於《別鶴操》雄鵠、雌鵠，《劉孝標·辨命論》龜鵠千歲，《費昶·擣衣》詩開韞舒龜鵠，古本皆作鶴，俗譌爲鵠，豈可據此謂鵠卽鶴也。鶴不過叶音同鵠耳，《嵆康·琴賦》鶴與曲叶讀如鵠，豈可言鵠卽是鶴，故鶴不宜與鵠通。

### 說文解字
(鵠)黃鵠也。黃各本作鴻。今依玄應書、李善西都賦注正。戰國策。黃鵠游於江海。淹於大沼。奮其六翮而陵淸風。賈生惜誓曰。黃鵠一舉兮知山川之紆曲。再舉兮知天地之圜方。凡經史言鴻鵠者皆謂黃鵠也。或單言鵠。或單言鴻。从鳥。告聲。胡沃切。三部。

## 據

分類:鴨科
篲箒

**篲**者，亦作**彗**、**彐**，掃竹也，一說篠竹，大者如箭，長者至丈許，根杪條等下節生，惟高隂動有町畝。又篲條蒼蒼，接可連篁，惟不𤰞植，必也巖岡。踰矢稱大，出尋爲長。物各有用，掃之最良。

## 據
葭

**葭**者，亦作
**蕸**、**𦽸**，華也，卽今**蘆**也，**葦**之未秀者。从艸。叚聲。

## 據

分類:花
顙

**顙**者，亦作**䫙**、**額**，頟也。中夏謂之**頟**。東齊謂之**顙**。九拜中之頓首必重用其顙。故凡言稽顙者、皆謂頓首。非稽首也。公羊傳曰再拜顙者、卽拜而後稽顙也。顙者猶今叩頭。按叩頭者、經之頓首也。从𩑋。桑聲。

## 據

分類:胴體